text:
Bhineka Tunggal Ika teh lambang nagara Republik Indonesia. Eta lambang hartosna “rupa-rupa tapi hiji “, ngandung hartos yen Indonesia diwangun ku rupa-rupa sukubangsa, kabudayaan, katut nusa, tapi sakumna sapuk ngahiji jadi bangsa Indonesia pikeun ngudag hiji cita-cita nasional nya eta masyarakat adil jeung ma’mur.
Salasahiji anggota bangsa Indonesia nya eta sukubangsa Sunda anu miboga kabudayaan jeung lemah cai sorangan, wujudna mangrupa kabudayaan Sunda jeung Tanah Sunda atawa Tatar Sunda. Kecap Sunda anu ngandung harti wewengkon atawa daerah mimiti kacatet dina prasasti (Prasasti Juru Pangambat) taun 458 Saka (536 Masehi). Anu pasti pisan Sunda sabage nagara (karajaan) kacatet dina prasasti Sanghiyang Tapak taun 952 Saka (1030 Masehi). Dina ieu prasasti disebutkeun sababaraha kali yen Sri Jayabhupati ngaku sabage raja Sunda. Tanah Sunda perenahna di beulah kulon hiji pulo anu ayeuna jenenganana Pulo Jawa. Ku kituna eta wewengkon disebut oge Jawa Kulon. Ceuk urang Walanda mah West Java. Sacara formal istilah West Java digunakeun ti mimiti taun 1925, nalika pamarentah kolonial ngadegkeun pamarentah daerah anu statusna otonom sarta make ngaran Provincie West Java. Ti mimiti zaman Republik Indonesia (1945) eta ngaran propinsi anu make basa Walanda teh diganti ku basa Indonesia jadi Propinsi Jawa Barat.
Sangkan jaga henteu nimbulkeun salah paham atawa ngabingungkeun, pedaran ngeunaan sajarah Sunda dibagi dua. Kahiji, medar harti sajarah jeung gambaran sajarah Sunda nurutkeun kabudayaan Sunda. Kadua, medar sajarah Sunda dumasar hasil panalungtikan elmu sajarah. Soalna, harti sajarah sacara tradisi dina hirup kumbuh urang Sunda mangsa katukang geuning beda atawa aya bedana jeung harti sajarah dumasar elmu sajarah ayeuna. Sacara tradisi harti sajarah ceuk urang Sunda teu bina ti legenda atawa mitologi, nyaritakeun kahirupan manusa di ieu dunya, tapi bari dipacampurkeun hirup kumbuhna jeung kahirupan mahluk gaib kayaning jin, arwah luluhur, sato kajajaden. Apan sajarah nurutkeun elmu sajarah mah kudu nyaritakeun kahirupan manusa di ieu dunya anu sajalantrahna, bisa dibuktikeun manusa-manusana kungsi hirup di ieu dunya tur kahirupanana enya-enya kungsi kajadian. Atuh dina nyaritakeunana kudu kaharti ku akal (rasional), marele (sistematis), jeung runut runtuyan waktuna (kronologis).
Dina ieu kasempetan pedaran sajarah Sunda diwatesanan ku sajarah Sunda periode Karajaan Sunda jeung Karajaan Galuh anu ngawengku waktu kurang leuwih 9 abad ti mimiti ahir abad ka-7 nepi ka ahir abad ka-16 Masehi.
I. SAJARAH SUNDA JEROEUN KABUDAYAAN SUNDA
Dumasar titinggal tinulis anu mangrupa prasasti jeung naskah, dina abad wewelasan urang Sunda geus katembong gede kasadaran sajarahna. Sababaraha prasasti anu dikaluarkeun ku raja Sunda disebutna sakakala. Eta istilah ngandung harti pangeling-ngeling; pangeling-ngeling ka mangsa katukang. Jadi, prasasti sakakala hartina prasasti anu dikaluarkeun atawa eusina pikeun mieling hiji hal (kajadian, kaayaan) anu geus kalakonan. Beda jeung prasasti piteket, nya eta prasasti anu dikaluarkeun pikeun mutuskeun hiji hal atawa anu eusina kaputusan raja ngeunaan hiji hal. Eusi prasasti sakakala nyaritakeun kajadian atawa kaayaan mangsa katukang, ari prasasti piteket ngembarkeun hal anu kajadian harita. Kukituna prasasti sakakala leuwih eces nembongkeun kasadaran sajarahna tibatan prasasti piteket, sok sanajan duanana oge ngandung ajen dokumen historis. Prasasti Batutulis anu aya di kota Bogor ayeuna bisa dijadikeun conto prasasti sakakala. Ieu prasasti anu ditulis make basa Sunda (kuna) dikaluarkeun ku Prabu Surawisesa (raja Sunda nu marentah taun 1521-1535) taun 1533 pikeun mieling ramana, Sri Baduga Maharaja (raja Sunda nu marentah taun 1482-1521), anu pupus 12 taun kalangkung (1521) bari sakalian ngayakeun upacara srada, nya eta upacara pikeun nyampurnakeun arwah luluhur. Dina ieu prasasti dicaritakeun ngeunaan gelar Sri Baduga Maharaja anu sababaraha kali gentos luyu sareng kalungguhanana, luluhur Sri Baduga, jeung hasil garapanana. Unina awal eta prasasti kieu. “Wan na pun. Iti sakakala Prebu Ratu purane pun. …” (Mugi-mugi salamet. Ieu tanda mieling haturan Prebu Ratu almarhum. …). Conto prasasti piteket nya eta prasasti Sanghiyang Tapak anu dikaluarkeun ku Sri Jayabhupati, raja Sunda taun 1030-1042. Ieu prasasti ngabewarakeun kaputusan Sri Jayabhupati ngeunaan wates daerah kabuyutan (daerah kaagamaan) Sanghiyang Tapak, larangan ngaganggu eta daerah kabuyutan, larangan ngala lauk di walungan nu aya di eta daerah, jeung ancaman hukuman ka sing saha anu ngalanggar larangan-larangan kasebut.
Luhurna kasadaran sajarah urang Sunda harita katembong oge tina amanat Rakeyan Darmasiksa, raja Sunda taun 1175-1297, ka putra-putuna, jembarna ka sakumna urang Sunda sapandeurieunana. Eta amanat kaunggel dina naskah Amanat Galunggung anu ditulis dina daun lontar make aksara jeung basa Sunda (kuna). Unina kieu.
“Hana nguni hana mangke, tan hana nguni tan hana mangke.
Aya ma beuheula aya tu ayeuna, hanteu ma beuheula hanteu tu ayeuna.
Hana tunggak hana watang, tan hana tunggak tan hana watang.
Hana ma tunggulna aya tu catangna.”
(Aya bareto aya jaga, lamun teu aya bareto moal aya jaga.
Aya baheula aya ayeuna, lamun teu aya baheula moal aya ayeuna.
Aya iteuk aya dahan, lamun teu aya iteuk moal aya dahan.
Lamun aya tunggul tangtu aya urut tangkalna.)
Hiji cecekelan hirup manusa anu sifatna historis, ngandung tilu dimensi sajarah: mangsa katukang, mangsa ayeuna, jeung mangsa nu bakal datang. Yen dina ngalakonan hirup alam ayeuna perlu nyoreang jeung ngaca ka alam tukang sarta seukeut deuleu jeung teteg hate dina nyanghareupan alam nu bakal kasorang. Sabab, saur Ayatrohaedi oge, sajarah teh nya eta tapak lacak nu kasorang, cecekelan urang leumpang, enggoning ngudag tujuan.
Atuh babaran sajarah anu luyu jeung eta kasadaran sajarah aya contona, seperti babaran sajarah nu aya dina naskah Bujangga Manik (disusun memeh taun 1511) jeung naskah Carita Parahiyangan (disusun teu lila ti saruntagna Karajaan Sunda). Bujangga Manik nyaritakeun pangalaman pangarangna (Prabu Jaya Pakuan) nalika ngalalana ngurilingan Pulo Jawa jeung Bali. Sacara ringkes Carita Parahiyangan nyaritakeun sajarah Karajaan Sunda jeung Karajaan Galuh ti mimiti ngadeg nepi ka runtagna. Raja-raja Sunda jeung Galuh ditataan saurang-saurang bari disebutkeun lilana nyekel pamarentahan.
Hanjakal pisan kasadaran sajarah jeung cara nyusun sajarah kitu teh henteu lana, da sabadana mah sajarah teh dihartikeunana meh sarua jeung legenda, malah sarua jeung mitologi. Atuh carita-carita sajarahna oge disusun dumasar eta harti nepi ka eusina pacampur antara sajarah jeung legenda atawa mitologi. Tegesna, sajarah meh taya bedana jeung dongeng. Gambaran sajarah kitu teh babakuna lamun nyaritakeun zaman Karajaan Sunda, Karajaan Galuh, jeung sumebarna Islam di Tanah Sunda. Katembong pisan saruntagna Karajaan Sunda jeung Karajaan Galuh urang Sunda ngagungkeun eta dua karajaan. Zaman harita dianggapna, malah dipercaya, sabage zaman ideal urang Sunda. Katelahna zaman harita teh zaman subur ma’mur loh jinawi, rea ketan rea keton, tata tengtrem kerta raharja. Tapi ngagungkeunana ku carita anu sifatna legendaris atawa mitologis boh dina wangunan tradisi lisan boh dina wangunan tradisi tulisan. Tradisi lisan ngawujudna dina carita pantun, carita legenda hiji tempat, kapercayaan sabubuhan masyarakat, saperti carita pantun Mundinglaya di Kusumah, Ciung Wanara, Lutung Kasarung, legenda leuweung Sancang, kapercayaan kana maung kajajaden anu asalna rayat Pajajaran. Tradisi tulisan ngawujud dina naskah, saperti Babad Pajajaran, Carios Prabu Siliwangi, Wawacan Kean Santang, Sajarah Banten, Carita Dalem Pasehan. Mundinglaya di Kusumah, putera raja Pajajaran, bisa ngapung nyaba ka langit padahal henteu jangjangan sarta bisa ngelehkeun mahluk gaib raksasa (Jonggrang Kalapetung) ku kakuatan gaib. Ciung Wanara keur mangsa orokna dipalidkeun ka walungan, terus nyangsang dina badodon (alat paranti ngala lauk) Aki Balangantrang, tapi henteu kua-kieu, salamet. Guruminda, putera (dewa) Sunan Ambu, ti kaindraan turun ka dunya bari nyamar jadi lutung (Lutung Kasarung) sangkan patepung jeung putera mahkota, Purbasari. Ku kakuatan gaib Guruminda bisa ngayakeun karaton nu singsarwa endah jeung ngabendung walungan masing-masing dina waktu ukur sapeuting. Kean Santang, putera raja Pajajaran Prabu Siliwangi, bisa napak rancang dina beungeut cai laut nyebrang nepi ka tanah Arab. Di Arab Kean Santang tepang sareng Bagenda Ali, oge Nabi Muhammad. Kean Santang lebet Islam, alatan eleh jajaten teu mampuh nyabut iteuk Bagenda Ali anu ditanclebkeun kana taneuh. Sunan Burung Baok, putera Prabu Siliwangi, bisa nerus bumi ti Pakuan (Bogor) ka Suci (Garut) bulak-balik.
Harti jeung gambaran sajarah kitu teh di kalangan tertentu masyarakat Sunda masih keneh lumangsung nepi ka ayeuna. Nepi ka taun 1984 hiji tokoh Sunda di Bandung sok ngadatangkeun roh Prabu Siliwangi anu ngajirim dina awak anak buahna. Sacara teu sadar eta anak buahna nembangkeun kidung anu pikasediheun bari gerak-gerikna siga maung. Dina hiji pajumuhan ilmiah sim kuring kungsi medar sababaraha urang raja Sunda anu hengker tur goreng adat jeung laku-lampahna nepi ka ngabalukarkeun karajaan jadi nyirorot kakuatanana, malah ahirna mah runtag samasakali (1579). Teu lila ti harita muncul komentar-komentar anu sifatna emosional ti sababaraha tokoh Sunda. Aranjeunna nganaha-naha sarta henteu nampi eta pedaran kalawan alesan anu teu jelas. Ringkesna mah, aranjeunna henteu suka raja Sunda digogoreng kitu. Padahal pedaran sim kuring dumasar kana informasi tina naskah Carita Parahiyangan anu disusun ku pangarang warga keneh Karajaan Sunda. Minangkana mah eta pangarang manghanjakalkeun ka raja-raja Sunda anu talajakna kitu.
Harti jeung gambaran sajarah Sunda saperti dipedar di luhur teh mimiti muncul dina awal abad ka-18 sanggeus kabudayaan Jawa asup ka jero kabudayaan Sunda. Asupna kabudayaan Jawa ka Tanah Sunda di mimitian ku asupna kakawasaan Kasultanan Mataram ka Priangan (1625) jeung ka Cirebon (1650). Saenyana dina ahir abad ka-17 nepi ka awal abad ka-18 masih aya keneh tulisan sajarah (historiografi) anu sifatna historis dihasilkeun di Tatar Sunda, nya eta ti Cirebon jeung ti Banten anu geus ngajanggelek jadi karajaan Islam (kasultanan). Bisa jadi eta tulisan sajarah teh, di sagigireun masih keneh aya pangaruh alam pikiran zaman samemehna, oge dipangaruhan ku konsep sajarah nurutkeun paham Islam. Asupna kabudayaan Islam ka Tatar Sunda dimimitian ku kagiatan buniaga jeung mukimna para sodagar Islam di palabuan-palabuan Karajaan Sunda. Eta kaum muslimin ditangtayungan ku Kasultanan Demak (1475-1546). Tapi sanggeus kakawasaan di Tanah Sunda aya dina cangkingan pamarentah kolonial Walanda (ti wangkid 1800) harti jeung gambaran sajarah anu miboga sifat legendaris/mitologis teh beuki ngandelan tur nerekab ka meh sakumna masarakat Sunda. Sigana mah eta teh perlambang kaayaan sabenerna yen urang Sunda geus teu boga kakawasaan deui di lemah caina, anu nyampak ngan kakawasaan nu aya di awang-awang atawa dina lamunan. Pikeun ngabeberah hate nya digambarkeun yen urang Sunda bisa hirup kumbuh pacampur jeung mahluk gaib, malah bisa ngelehkeun maranehanana.
Aya dua masalah anu sajalan tur pikatajieun upama dibahas dina raraga ieu pedaran. Kahiji, masalah Pajajaran sabage jenengan karajaan. Kadua, masalah identitas Prabu Siliwangi. Dina meh sakumna tradisi tulis jeung tradisi lisan anu disusun sabada asupna pangaruh kabudayaan Jawa jeung kakawasaan Walanda, karajaan di Tanah Sunda samemeh asupna Islam make jenengan Pajajaran. Eta tradisi miboga sifat jeung ajen sastra. Padahal dina sumber-sumber sajarah mah (prasasti, naskah primer, beja ti mancanagara) di Tanah Sunda teu aya nagara anu jenenganana Pajajaran. Istilah Pajajaran atawa lengkepna Pakuan Pajajaran dina eta sumber sajarah dipake pikeun nyebut jenengan puseur dayeuh, lain ngaran nagara. Ari jenengan nagarana mah nya eta Sunda, Karajaan Sunda.
Timbulna Pajajaran jadi jenengan nagara, bisa jadi ngaliwatan proses luyu jeung perjalanan sajarahna. Ti taun 1579 Karajaan Sunda taya wujudna deui, sabab geus runtag. Nu masih aya keneh wujudna iwal ti titinggalna (prasasti, arca, batu tahta, benteng, jalan, makam, tatangkalan, tradisi lisan) nu dumuk di patilasan puseur dayeuh karajaan. Eta titinggal kasaksian keneh ku urang Walanda nu datang ka eta tempat taun 1687, 1690, 1703, 1704, jeung 1709. Sababaraha titinggal kasebut masih bisa disaksikeun keneh nepi ka kiwari. Bisa kaharti lamun zaman harita jenengan puseur dayeuh Pakuan Pajajaran mindeng disebut-sebut. Ahirna fungsi istilah Pakuan Pajajaran jadi robah. Anu tadina sacara gembleng sabage jenengan puseur dayeuh, saterusna pecah jadi dua. Pakuan pikeun jenengan puseur dayeuh sarta Pajajaran pikeun jenengan nagara. Memang istilah Pakuan Pajajaran asalna tina dua kecap anu miboga harti sewang-sewangan. Pakuan asalna tina kecap paku (ngaran sabangsaning tutuwuhan palm) atawa kecap akuwu (tempat padumukan raja), ditambah ahiran an atawa awalan pa jeung ahiran an anu nuduhkeun harti katerangan tempat; tempat anu loba tangkal pakuna atawa tempat padumukan raja. Pajajaran asalna tina kecap jajar, ditambah awalan pa jeung ahiran an anu nuduhkeun kaayaan tempat; kaayaan (tangkal paku atawa patempatan) nu ngajajar. Aya nu nafsirkeun Pakuan Pajajaran teh nuduhkeun loba tangkal paku anu ngajajar di sabudereun karaton atawa sabudereun puseur dayeuh. Aya oge tafsiran Pakuan Pajajaran teh nuduhkeun lima wangunan anu ngajajar di kompleks karaton. Dina Carita Parahiyangan eta lima wangunan karaton disebut jenenganana Sri Bima Punta Narayana Madura Suradipati.
Istilah Sunda sabage jenengan nagara kaluli-luli, lila-lila robah dipake jenengan wewengkon, penduduk, katut kabudayaanana, nya eta Tanah Sunda (oge Selat Sunda, Sunda Besar, Sunda Kecil, jeung Dataran Sunda), urang Sunda, jeung kabudayaan Sunda. Kituna mah memang aya kabiasaan di kalangan masarakat yen jenengan puseur dayeuh, malah jenengan karaton, sok dipake pikeun nyebut jenengan nagara, saperti Surosowan di Banten, Ngayogyakarta jeung Surakarta di Tanah Jawa.
Teu aya deui raja Pajajaran anu pangkamashurna iwal ti Prabu Siliwangi. Tegesna, Prabu Siliwangi teh raja Pajajaran anu taya tandingna. Waktu dimasalahkeun, naha Karajaan Pajajaran ngan boga hiji-hijina raja anu kamashur? Sacara tradisi jawabna teh, kusabab sadaya raja Pajajaran jenenganana Prabu Siliwangi. Kukituna aya Prabu Siliwangi kahiji, kadua, katilu, jeung saterusna, saperti oge raja Majapahit di Tanah Jawa, aya Prabu Brawijaya kahiji, kadua, katilu jeung saterusna. Samemeh jadi raja Pajajaran, Prabu Siliwangi ngalaman heula hirup prihatin kulantaran dipikangewa ku dulur terena. Memang anjeunna putra raja Pajajaran, nuju alit kakasihna Sang Pamanahrasa. Kasieunan mahkota karajaan ragrag ka Sang Pamanahrasa, anu memang hakna, dulur terena kungsi rek nandasa, tapi sacara gaib teu mempan. Saterusna Sang Pamanahrasa dibalur kulitna nepi ka rupana jadi hideung sarta dijual ka sudagar, tapi dijual deui ka raja daerah Sindangkasih nu perenahna di wewengkon Cirebon ayeuna. Kusabab laku lampahna hade tur loba kabisa, Sang Pamanahrasa dipulung minantu ku raja Sindangkasih, malah teu mangkuk lami diangkat jadi raja Sindangkasih ngagentos mertuana. Sanggeus identitasna kabuka sarta ku kamotekaran jeung kasantikaanana, ahirna Sang Pamanahrasa dijungjung lungguh raja Pajajaran. Ti harita jenenganana digentos jadi Prabu Siliwangi. Anjeunna kongas raja wijaksana, nyaah ka rayat, gede wawanen, loba akal tarekah, sareng sifatna adil palamarta. Cindekna, pribadi Prabu Siliwangi mangrupa tokoh manusa, pamingpin, sareng raja nu ideal. Eta anggapan, malah kapercayaan, hirup keneh di kalangan urang Sunda nepi ka kiwari.
Kiwari jenengan Karajaan Pajajaran jeung Prabu Siliwangi dipake pikeun ngajenenganan rupa-rupa hal, saperti lembaga pendidikan, jalan, majalah, organisasi. Basana teh ngalap berkah tina nanjungna Karajaan Pajajaran jeung seungitna Prabu Siliwangi sarta itung-itung ngalanggengkeun sajarah luluhur. Pajajaran diantarana dipake jenengan hiji universitas utama di Tanah Sunda, organisasi kasenian, jalan, majalah, teks lagu, jeung sajaba ti eta. Kitu deui siliwangi dipake jenengan kasatuan militer di Tanah Sunda, universitas, organisasi pamuda, bioskop, jalan, majalah/suratkabar, jeung sajaba ti eta.
Taun 1966 Moh. Amir Sutaarga ngumumkeun hasil panalungtikanana ngeunaan identitas Prabu Siliwangi ditilik tina jihad sajarah. Dumasar perbandingan rupa-rupa sumber boh anu miboga ajen sastra boh anu mibona ajen sajarah boh ajen sejenna anjeunna nyindekkeun yen Prabu Siliwangi sabage tokoh sastra identik sareng Sri Baduga Maharaja sabage tokoh sajarah. Eta tokoh teh luhung elmuna, loba hasil garapanana, gede wewesenna, sarta dipikaserab kapamingpinanana. Tapi nurutkeun Ayatrohaedi, tokoh sastra Prabu Siliwangi teh identik sareng tokoh sajarah Prabu Niskala Wastukancana, akina Sri Baduga Maharaja. Prabu Niskala Wastukancana (1371-1475) kongas wijaksana, nanjeurkeun hukum, hirup sederhana religius (satmata), sarta ngutamakeun kapentingan rayat. Pamiangan eta kacindekan dumasar kana katerangan naskah Sanghiyang Siksakandang Karesian yen taun 1518 jenengan Siliwangi geus jadi ngaran lalakon carita pantun. Kukituna mustahil raja anu nyangking kalungguhan keneh jenenganana parantos dianggo ngaran carita pantun anu sifatna sastra. Tapi deuih Ayatrohaedi henteu nolak kacindekan Moh. Amir Sutaarga. Saurna, bisa jadi duanana disinugrahan gelar Prabu Siliwangi ku rayatna, lantaran duanana raja agung tur populer. Saurna deui, jenengan Prabu Siliwangi asalna tina Prabu Wangi, gelar almarhum Prabu Maharaja, ramana Prabu Niskala Wastukancana, anu kawangikeun alatan gugur di Bubat (1357) nuju ngabela kahormatan nagara katut lemah caina.
Ahir Karajaan Sunda digambarkeun oge di jero kabudayaan Sunda. Gambaranana henteu negatif, lain aib, tapi sabage parobahan anu sifatna alamiah. Prabu Siliwangi keukeuh mageuhan agemanana (zaman heubeul), tapi henteu nyarek putrana (Walangsungsang, Rarasantang, Kean Santang) lebet Islam (zaman anyar). Prabu Siliwangi nutup lalakonna ku cara ngahiyang ka alam kalanggengan, putrana nguniang hudang nyieun sajarah anyar.
Kukituna, kaayaan urang Sunda katut lemahcaina dina mangsa Karajaan Pajajaran, nurutkeun kabudayaan Sunda mah mangrupa kaayaan ideal, mangsa Sunda jaya. Prabu Siliwangi digambarkeun sabage pahlawan kabudayaan Sunda. Timbulna gambaran kitu teh, jigana, kulantaran sabadana mangsa Karajaan Pajajaran, urang Sunda katut lemahcaina terus-terusan pinanggih jeung kaprihatinan, salilana aya dina kakawasaan deungeun (jati kasilih ku junti), tapi bari terus ngarep-ngarep tandangna deui Prabu Siliwangi kiwari sarta ngalaman deui zaman Pajajaran anyar. Dina sabagian teks lagu mah digambarkeun yen Prabu Siliwangi ngungun ningali ti alam kahiyangan kaayaan Tatar Sunda katut rayatna paburantak tur lara balangsak.
“Hasil meleng hasil ngimpleng, anjogna semet ngahuleng, Tatar Sunda paburantak, paburantak, rahayatna lara balangsak.
Beak taun beak windu, ngabandungan nyerangkeun ti kaanggangan, lampahna pra seuweu-siwi, Pajajaran.”
II. KARAJAAN SUNDA JEUNG KARAJAAN GALUH
1. Ngadegna Karajaan Kembar
Katompernakeun abad ka-7 Karajaan Tarumanaga anu ngadeg di Tatar Sunda ti mimiti awal abad ka-5 Masehi tinemu suda kakawasaan katut kakuatanana. Bisa jadi eta teh dilantarankeun ku eleh saingan di laut jeung Karajaan Sriwijaya ti wewengkon Sumatera Kidul. Tarumanagara anu puseur dayeuhna di basisir kaler (Sundapura?) di antara Jakarta-Bekasi kasieuhkeun pangupahjiwana jeung kaamananana ku mekarna Sriwijaya jadi nagara maritim di wewengkon Indonesia beulah kulon. Tapi pairing-iring jeung caremna Tarumanagara, di wewengkon pagunungan mitembeyan ngadeg dua karajaan anyar anu dingaranan Karajaan Sunda jeung Karajaan Galuh. Karajaan Sunda diadegkeun ku raja Tarusbawa, ari nu ngadegkeun Karajaan Galuh nya eta Wretikandayun. Duanana oge masih keneh sarerehan, tunggal teureuh Tarumanagara. Puseur dayeuh Karajaan Sunda nya eta Pakuan (kota Bogor ayeuna), perenahna di sisi walungan Ciliwung anu ngamuara di kota palabuan Kalapa (kota Jakarta ayeuna). Ari puseur dayeuh Karajaan Galuh kungsi aya dua tempat. Mimiti puseur dayeuhna di Bojong Galuh (wetaneun kota Ciamis kiwari), perenahna di antara tinemuna walungan Citanduy jeung walungan Cimuntur anu brasna ka Laut Kidul (Lautan Hindia ayeuna). Laju pindah ka Kawali (kalereun kota Ciamis) anu perenahna di tutugan Gunung Sawal. Wates alam wewengkon eta dua karajaan mangrupa walungan Citarum. Beulah kuloneun walungan Citarum mangrupa wewengkon Karajaan Sunda, kawetankeun wewengkon Karajaan Galuh. Wates alam wewengkon Karajaan Sunda beulah kaler, kulon, jeung kidul mangrupa laut, nya eta Laut Kaler (Laut Jawa ayeuna), Selat Sunda, jeung Laut Kidul. Ari wates beh kaler, wetan, jeung kidul Karajaan Galuh nya eta Laut Kaler, walungan Cipamali, jeung Laut Kidul. Beh wetan Karajaan Galuh tepung wates jeung Karajaan Majapahit anu puseur dayeuhna Trowulan (deukeut kota Mojokerto ayeuna), perenahna di sisi kali Brantas anu ngamuara di kota palabuan Surabaya ayeuna. Majapahit minangka karajaan urang Jawa (sukubangsa Jawa ayeuna).
Ieu dua karajaan disebut kembar, lantaran duanana lahir dina waktu anu meh bareng (akhir abad ka-7 Masehi) tur perenahna parerendeng. Di sagigireun eta, tali mimitran diantara duanana raket pisan boh dina kakulawargaan boh dina kanagaraan. Malah mindeng kajadian kakawasaan raja di hiji karajaan ngurung kakawasaan di karajaan nu hiji deui, boh kulantaran boga hak tina alatan pernikahan boh kulantaran boga hak tina alatan turunan (sagetih), saperti nalika pamarentahan raja Sanjaya (623-632), Rakeyan Darmasiksa (1175-1297), Perbu Niskala Wastukancana (1371-1475), Sri Baduga Maharaja (1482-1521). Sok sanajan kitu, sawaktu-waktu mah kajadian oge pagetreng diantara eta dua karajaan, kulantaran parebut kadudukan jeung beda pamadegan di antara para pamingpinna, tapi henteu ari nepi ka ngabalukarkeun bengkah duduluran katut peperangan rongkah mah. Keur urang luar Sunda mah ieu dua karajaan katelahna Karajaan Sunda bae.
2. Kahirupan Ekonomi
Pindahna puseur dayeuh karajaan ti basisir (Tarumanagara) ka pagunungan mawa dampak ka nagara katut rakyat Karajaan Galuh jeung Karajaan Sunda leuwih ngutamakeun kahirupan tatanen tibatan kagiatan buniaga. Harita tatanen urang Sunda anu ngabaku nya eta ngahuma, melak pare di huma, di lahan anu tuhur, lain di lahan baseuh (sawah). Tanah di Tatar Sunda memang lendo, bubuhan leuweung geledegan keneh, lapisan taneuh bagian luhur loba nu asalna tina lebu gunung api anu bitu, tingparentul gunung anu mindeng ngadatangkeun hujan nepi ka cai curcor, walungan ting raringkel di ditu di dieu. Kukituna teu wudu mucekil hasil tina tatanen teh. Lian ti nyukupan pikeun dahar sapopoe, paleuleuwih beasna dijual ka mancanagara. Hasil melak pedes oge, lolobana mah iangkeuneun ka mancanagara. Mangsa harita pedes, cengkeh, jeung pala anu disebut rempah-rempah jadi barang dagangan internasional anu dijual sacara tatalepa nepi ka Eropa.
Sasela-selaning ngahuma, loba patani anu sok moro sato ngarah daging, kulit, tanduk, jeung culana. Sato-sato anu sok diboro kayaning uncal, peucang, banteng, badak, jeung rea-rea deui. Di sagigireun eta, para patani migawe oge nyadap tangkal kawung pikeun diala lahangna. Lahang teh mangrupa cai anu kaluar tina langgari kawung, rasana amis matak seger kana badan. Tapi babakuna lahang jadi bahan pikeun nyieun gula, disebutna gula kawung. Hasil tina nyadap oge mokaha, bisa ngajual gula kawung ka para padagang boh padagang pribumi boh padagang ti mancanagara.
Ti jaman Tarumanagara basisir kaler jadi jalan dagang laut internasional anu nyambungkeun tata buniaga ti wewengkon Indonesia ka Asia Kidul, Asia Kulon, katut Asia Wetan. Barang dagangan anu laris mangsa harita nya eta emas, rempah-rempah, kaen, beas. Lila-lila mah di wewengkon ieu dua karajaan ngadeg sababaraha kota palabuan. Nurutkeun catetan Tome Pires, urang Portugis anu ngideran jaladri Indonesia taun 1513, aya 6 kota palabuan sapanjang basisir kaler wewengkon Karajaan Sunda, ngajajar ti kulon ka wetan nya eta Banten, Pontang, Cikande, Kalapa, Karawang, jeung Cimanuk. Kota palabuan Cirebon jeung Japura, ceuk Tome Pires, geus misah ti Karajaan Sunda.
Di jero karajaan aya sabaraha jalan anu nyambungkeun hiji daerah jeung daerah sejen, hiji kota jeung kota sejen. Diantarana jalan gede anu nyambungkeun puseur dayeuh Pakuan jeung puseur dayeuh Galuh ngaliwatan jalan kaler jeung jalan kidul. Kitu deui jeung daerah Banten di beh kulon disambungkeun ka Pakuan ku dua jalan ngaliwatan jalan kaler jeung jalan kidul. Jalan kaler mapay padataran anu sajajar jeung basisir kaler, jalan kidul mah mileuweungan mapay wewengkon pagunungan. Mangsa harita walungan dijadikeun jalan oge anu ngahubungkeun daerah basisir jeung daerah pagunungan make kapal atawa parahu. Walungan anu kakoncara loba balawiri parahuna nya eta Cibanten, Cisadane, Ciliwung, Citarum, jeung Cimanuk. Walungan Ciliwung ngahubungkeun puseur dayeuh Pakuan, katelah oge Pakuan Pajajaran, jeung kota palabuan Kalapa. Ti ieu kota palabuan merlukeun waktu dua poe perjalanan make kapal pikeun ngajugjug ka Pakuan. Kalapa minangkana mah kota palabuan panggedena jeung pangramena di Karajaan Sunda mah. Kapala kota palabuanana oge gede wibawa jeung pangaruhna.
Penduduk puseur dayeuh Pakuan Pajajaran kurang leuwih 50.000 jiwa jumlahna. Dina tanggal 21 Agustus 1522 di dieu kungsi ditanda hiji perjangjian gawe bareng dina widang ekonomi jeung pertahanan antara gegeden Karajaan Sunda jeung gegeden urang Portugis anu puseur kagiatanana di Malaka.
3. Pamarentahan
Karajaan diparentah ku raja. Jaman harita kadudukan raja dumasar kana konsep kultus dewaraja, nyaeta pandangan yen raja teh sabage wakil dewa di bumi. Kukituna raja kacida dihormatna, malah tampolana disembah ku rayatna siga ka dewa. Raja nyekel kakawasaan mutlak tur miboga hak turun-tumurun ngalinggihan tahta karajaanana. Lilana raja marentah henteu diwatesanan, umumna mah dugi ka pupusna atanapi dugi ka ngaraos sepuh sareng hoyong ngahenang-ngahening museurkeun lelembutanana kana kahirupan jaga sabada ninggalkeun dunya.
Aya aturan anu nangtukeun saha pigentoseun raja anu pupus atanapi anu ngecagkeun kalungguhan. Eta aturan nangtukeun daftar prioritas hak waris dumasar kana tingkat padeukeutna hubungan getih raja jeung anu bakal ngagantina. Anu pangluhurna nya eta putra raja pameget ti prameswari anu cikalna. Upama cikalna putra istri nya turun ka putra pameget adina anu kahiji, kadua, jeung saterusna. Upama teu aya putra pameget ti prameswari, turun ka putra pameget ti selir. Upama teu aya putra pameget bisa oge turun hak waris ka putra istri. Raja anu teu kagungan putra, ragrag hak warisna ka saderek sagetih. Kungsi kajadian hak waris karajaan ragrag ka minantu (lalaki).
Pamarentahan Karajaan Sunda jeung Karajaan Galuh disusun ku wangunan federasi. Ku kituna aya raja pamarentah puseur anu nyekel kakawasaan sakumna karajaan tur linggihna di puseur dayeuh nagara, gelarna maharaja. Aya oge raja-raja di daerah anu nyekel kakawasaan di daerah-daerah. Umumna raja di daerah masih keneh katalian dulur (getih, pernikahan) jeung raja di puseur, malah aya raja daerah anu naek pangkat jadi raja puseur, waktu jabatan raja di puseur kosong. Rakeyan Darmasiksa, upamana, memeh mangku kaprabon di Pakuan, kungsi jadi raja daerah heula di Saunggalah.
Di sabudereun raja aya pajabat-pajabat anu mangku pancen masing-masing, kayaning patih (anu ngajalankeun pamarentahan sapopoe), mangkubumi (anu ngatur urusan tanah), lengser (pangbantu pribadi raja), nu nangganan (pajabat nu nguruskeun masalah jeung daerah), wado (pajabat puseur nu aya di daerah), hulujurit (panglima perang), jurubasa darmamurcaya (penterjemah rupa-rupa basa). Kitu deui di daerah aya sababaraha pajabat daerah anu ngabantu raja daerah, kayaning pangurang dasa calagara anu pancenna nagihan pajeg. Raja daerah boga hak pikeun mungut pajeg ka rayat. Sabagian tina eta pajeg digunakeun pikeun ngajalankeun pamarentahan di daerah (pangwereg), sabagian deui disetorkeun ka pamarentah puseur (pamwatan). Sabalikna, raja daerah boga kawajiban datang ka puseur dayeuh sabage tanda satia ka raja puseur bari sakalian masrahkeun pajeg jeung upeti anu mangrupa hasil bumi ti eta daerah.
Pamarentahan diatur ku rupa-rupa papagon anu disusun nungtut unggal generasi.
Undang-undang (papagon) pamarentahan munggaran nya eta Sanghiang Watangageung anu disusun ku Rahiyangta ri Medangjati kira-kira dina abad ka-7. Saterusna eta papagon dilengkepan saban waktu upama katimbang perlu, nepi ka ahirna aya undang-undang pikeun ngatur kagiatan kaagamaan (dewasasana), pamarentahan (rajasasana), jeung kahirupan rayat sakumna (manusasasana). Eta aturan dumasar kana dua sumber hukum, nya eta ajaran agama (Hindu, Buddha, Jatisunda) jeung ajaran luluhur (patikrama, purbastiti, purbajati). Karajaan Sunda ngutamakeun pisan aturan (hukum) dina ngolah nagarana nepi ka digambarkeun waktu hukum dicekel pageuh, nagara tinemu aman santosa, kerta raharja; tapi waktu hukum disapirakeun, nagara nyorang awut-awutan, malah ahirna mah (1579) runtag samasakali.
4. Kaagamaan
Kahirupan jaman harita raket pisan pakaitna jeung kapercayaan tur kagiatan kaagamaan. Agama anu dianut nyoko kana ajaran agama Hindu jeung agama Buddha anu asalna ti India. Eta dua agama asup ka Tatar Sunda ti jaman Karajaan Tarumanagara keneh. Bukti-bukti anu kapanggih ngeunaan eta hal, saperti candi Cangkuang di Garut, candi Batujaya di Karawang, patung Buddha di Talaga (Majalengka), arca Syiwa di Kendan (Bandung). Sok sanajan kitu, dibandingkeun jeung pangaruh agama Hindu/Buddha anu tumerap di Tanah Jawa (Mataram, Kediri, Singasari, Majapahit), pangaruh eta dua agama di Tatar Sunda kaasup leutik pisan. Titinggal mangrupa patilasan punden berundak, kabuyutan, arca tipe Polynesia, jeung naskah nembongkeun yen sabagian gede masyarakat Sunda jeung Galuh ngagem agama Jatisunda, nya eta agama hasil sinkretisme kapercayaan ka arwah luluhur, ajaran Hindu, jeung ajaran Buddha. Dina ieu hal urang Sunda alam harita geus ngabogaan konsep sorangan ngeunaan kaagamaan anu ngurung tilu hal, nya eta (1) kapangeranan, (2) kahirupan sanggeus nyawa ninggalkeun raga, jeung (3) cara-cara pikeun nyalametkeun diri boh keur salila kumelendang di ieu dunya boh keur hirup jaga di aherat.
Tilu dewa (Trimurti) anu dianggap pangeran pangluhurna ceuk agama Hindu (Brahma, Wisnu, Syiwa), nurutkeun ajaran Jatisunda, perenahna sahandapeun sanghiyang. Jadi, sanghiyang minangka unsur kakawasaan anu pangluhurna. Sanghiyang nyiptakeun alam sagemblengna. Sanghiyang ngatur sakumna mahluk. Sacara mutlak Sanghiyang nyekel kakawasaan di jagat raya. Tempat dumuk Sanghiyang di Kahiyangan anu pernahna di luar alam dunya ieu. Kahiyangan teh alam anu suci, sepi, tur langgeng taya gangguan kahirupan dunya.
Asup ka alam Kahiyangan katut hirup ngahiji sareng Hiyang sabada nyawa ninggalkeun raga mangrupa panyileukan manusa, sabab nya di dinya nyampak kabagjaan abadi. Eta panyileukan bisa kahontal, upama manusa salila hirupna di alam dunya ngagungkeun tur nyembah Hiyang sarta loba nyieun kahadean ka sasama manusa, laku lampahna hade luyu jeung pancen hirupna.
Kasalametan jeung kabagjaan hirup di alam pawenangan (dunya) jeung di alam kalanggengan (aherat) gumantung kana ajen tapa hiji jalma anu dilakonan salila hirupna di alam dunya. Tapa teh nya eta garapan gawe nurutkeun kaahlian jeung pagawean masing-masing. Lamun tapana hade tur daria, kahirupan di dunya jeung di aheratna oge pinanggih kasalametan jeung kabagjaan. Tapi sabalikna, lamun tapana goreng, kahirupanana oge bakal tinemu jeung kacilakaan katut katunggaraan boh di dunya boh di aherat.
5. Basa, Aksara, jeung Sastra
Yakin pisan yen masyarakat Sunda zaman Karajaan Sunda jeung Karajaan Galuh geus ngabogaan basa jeung aksara. Eta hal teh dumasar bukti-bukti mangrupa titinggal tinulis (prasasti, naskah, jeung catetan urang mancanagara). Salian ti eta, zaman harita urang Sundana sorangan ngaku yen geus ngabogaan basa jeung aksara sorangan. Kiwari basa jeung aksara anu dipake zaman harita disebutna basa Sunda Kuna jeung aksara Sunda Kuna. Eta sesebutan pikeun ngabedakeun jeung basa Sunda ayeuna anu katelah basa Sunda Modern. Adeg-pangadeg aksara Sunda Kuna jeung kabeungharan kecap basa Sunda Kuna dipangaruhan ku basa Sansekerta jeung aksara Palawa anu asalna ti India.
Hanjakal pisan basa jeung aksara Sunda Kuna henteu lana hirupna, kulantaran menak-menak Sunda kabongroy ku basa jeung aksara anyar ti piluaran ti mimiti ahir abad ka-17. Atuh ieu basa jeung aksara teh pegat di tengah jalan, henteu nyambung ka zaman satuluyna. Balukarna loba nu nyangka, kaasup urang Sundana sorangan, yen urang Sunda teu bogaeun aksara sorangan jeung basana henteu bisa dipake masamoan dina kahirupan sastra, kanagaraan, jeung elmu pangaweruh. Kitu deui, lamun urang Sunda kiwari maca teks Sunda Kuna, aksarana teu kabaca sarta basana teu kaharti. Kumaha wujud basa Sunda Kuna teh? Ieu contona sakadar ubar kapanasaranan. “Nya mana sang rama enak mangan, sang resi enak ngaresisasana, ngawakan na purbatisti, purbajati. Sang disri enak masini ngawakan na manusasasana, ngaduman alas pari-alas.” Tarjamahna: “Mana sang rama tengtrem nguruskeun bahan pangan. Sang resi tengtrem ngajalankeun palaturan karesianana, ngamalkeun tali-paranti karuhun, adat baheula. Sang disri tengtrem ngaracik rupa-rupa ubar. (Raja) ngalaksanakeun aturan kahirupan manusa, ngabagi-bagi leuweung jeung tanah di sabudereunana.”
Aksara Sunda Kuna dijieun sanggeus urang Sunda wanoh kana aksara Palawa pikeun nuliskeun basa Sanskerta. Kumaha cara nuliskeun basa Sunda? Kalawan cecekelan aksara Palawa, nya dijieun aksara Sunda (Kuna) pikeun ngawujudkeun basa Sunda (Kuna) sacara tinulis. Ti harita gubrag ka dunya aksara Sunda (Kuna). Abjadna dumasar kana engang dina kecap anu jumlahna 18 sarta unina: ka ga nga, ca ja nya, ta da na, pa ba ma, ya ra la, dan wa sa ha. Aya oge aksara lambang vokal mandiri, angka, jeung tanda pikeun lambang sora vokal sejen katut tambahan tanda lianna.
Puisi zaman harita diwangun ku susunan jajar demi jajar anu unggal jajar kauger ku 8 engang. Eta wangunan puisi teh disebutna carita pantun. Pantun mangrupa seni pertunjukan asli urang Sunda. Juru pantun nembangkeun carita pantun bari dipirig ku kacapi. Ku kituna carita pantun miang tina tradisi lisan. Conto puisi jenis pantun kaunggel di handap ieu.
Ambuing karah sumangerIbu wilujeng kantun
Pawekas pajeueung beungeut
Panungtung patembong raray
ambu kita deung awaking
ibu sareng diri abdi
Sapoe ayeuna dini
Sapoe poe ieu pisan
pajeueung beungeut deung aing
patepung lawung sareng sim abdi
Mo nyorang pacarek deui
(Jaga mah) moal ngalaman pataros deui
moma tina pangimpian
iwal dina pangimpian
pajeueung beungeut di bulan
patepung lawung di bulan
patempuh awak di angin
pasalisir awak di angin
6. Runtagna Karajaan
Iwal ti nyatet kota-kota palabuan di Karajaan Sunda jeung kagiatanana, Tome Pires nyatet oge kaayaan Karajaan Sunda anu pakait jeung sabab runtagna ieu karajaan. Dicaritakeun yen harita raja Sunda nyieun kawijakan pikeun ngawatesanan jumlah padagang muslim buniaga di wewengkon Karajaan Sunda, sabab ngarasa hariwang ku mekarna buniaga jeung jumlah kaum muslimin. Memang harita geus loba padagang muslim bubuara di kota palabuan Cimanuk, malah kota palabuan Cirebon jeung Japura mah geus misahkeun diri ti lingkungan Karajaan Sunda. Kabejakeun oge di kota palabuan Banten jeung Karawang geus aya para padagang jeung kaum muslimin sejenna anu mukim. Atuh rayat Sunda mimiti nungtutan pindah agama jadi ngagem agama Islam. Keur pamarentah puseur mah eta hal teh jadi ancaman anu sawaktu-waktu ngbarubahkeun. Memang teu mangkuk lila ti harita timbul daerah-daerah anu baruntak, untung Prabu Surawisesa (1521-1535) masih keneh kuat mingpin pasukan pikeun ngungkulanana.
Sapupusna Prabu Surawisesa, raja-raja Sunda (4 raja) teuing ku hengker tur sikep paripolahna henteu hade, leuwih loba ngutamakeun kasenangan dirina tibatan ngurus nagara jeung rayat. Di ditu di dieu timbul deui nu baruntak, teu bisa diungkulan. Banten misahkeun diri. Ahirna Karajaan Sunda teu mangga pulia nyanghareupan kakuatan gabungan Cirebon, Banten, jeung Demak anu ngarurug puseur dayeuh Pakuan Pajajaran taun 1579.
Edi S. Ekadjati
Gurubesar Tamu Research Institute for Languages and Cultures of Asia and Africa Tokyo University of Foreign Studies
[alert style=”white”]referensi: Majalah Manglé, édisi online [/alert]


c: text/html

text:
Karinding
Karinding
Keur nu can pernah ningali karinding, rada hese memang keur ngagambarkeunana. Tapi mun hayang ningali wangun atawa bentuk karinding coba di siar dina google, insya Alloh murudul.
Karinding ceuk beja (duka bener atawa henteu), mangrupakeun waditra (alat musik) nu dipaenkeun pas nunggu sawah nu sumedeng beukah. Lian ti tamba kesel tunggu pare, dipercaya oge keur nyingkahkeun hama. Sabab, sora nu kaluar tina karinding aya frekuensi nu nyababkeun hama nyaringkah.
Dina prak-prakan kadituna, lian ti dipaenkeun bari tunggu sawah. Para nonoman jaman baheula biasa ngagunakeun Karinding minangka pamikat atawa kode keur ngagentraan bebenena (kabogoh). Maklum jaman baheula mah, mun hayang panggih jeung kabogoh teh susulumputan, ngadepongan lintar pipireun imah awewe. Si awewe nonghol dina jandela nalika dikodean ku sora karinding (asa hese jaman baheula mah hayang panggih jeung kabogoh teh nya?? teu jiga ayeuna tinggal di "Hallow...", matakna sok atuh tinggal kawanina...pan geus teu hese jiga baheula,he..he.. naha kalahka ngacapruk, balik deui kana Topik Kadar Nurdaya, he..he..)
Dina jaman Islam asup ka tatar Sunda, wurahma nu dipaenkeun jiga sora nu keur ngaji.
Aya dua bahan nu dipake keur nyieun Karinding, aya nu tina awi aya nu tina daun lontar. Dipaenkeunana aya nu di toel ku jempol aya nu nu dibetot make tali.
Salangkungna mangga ditambihan ku nu sanes,
Tabe pun.....!!!
gprayoga
- P M A
-
Jumlah posting : 11
Age : 36
Lokasi : Di dieu yeuh......
Registration date : 01.02.09
-
Re: Karinding
ieu ge basa ngeusianana bari ningal ka kamus basa sunda, heu...
ieu aya gambarna saeutik
ieu aya sababaraha tempat nu katelah ngadamel karinding :
- wewengkon Citamiang, Pasirmukti, Tasikmalaya nu nyieunna tina palapah kawung
- aya oge di Cililin nu nyieunna tina awi, tapi nu makena para istri, saba ningali tina wangunna nu jiga susuk ngarah gampil ditanceubkeun dina gelungan rambut
- upami nu dipake lalaki mah biasana make bahan kawung
tah,, ka nu panasaran hoyong ningal karinding dina hareupeunana pisan, mangga pilarian,,
aya tilu bagian tina karinding teh:
- nu jiga jarum nu di tengah eta ngaranna cecet ucing
- wates jarumna
- sareng nu pang tungtungna disebat paneunggeul. upami ditepak gunana kanggo ngagerakkeun jarum
sakitu heula ah kang,, mangga kanggo nu sanes upami bade nambihan,, bade kuliah,, heu2
YEEEE,, postingan ka hiji
dj_oko
- P M A
-
Jumlah posting : 6
Age : 31
Lokasi : cimahi, batujajar, padalarang
Registration date : 10.02.09
-
Sina
- Staff Pengurus
- Jumlah posting : 384
Registration date : 28.04.07
-
Re: Karinding
_________________
PLGD apa lu mau gw ada
Sesungguhnya kehidupan dunia hanyalah permainan dan sendagurau. Dan jika kamu beriman dan bertaqwa, Allah akan memberikan pahala kepadamu dan Dia tidak akan meminta harta-hartamu. (QS.47:36).
ainKobra
- Staff Pengurus
-
Jumlah posting : 492
Age : 32
Lokasi : .:luhurgunungnyanghareupkakulon duapuluhtilusetengahdarajatkakaler:.
Registration date : 21.04.07
-
Re: Karinding
_________________
ayo Revenant!!
HAJAR!!!
Muy_Abi
- Jabur
-
Jumlah posting : 1243
Age : 36
Lokasi : .:: dimana ada dirimu ::.
Registration date : 21.04.07
-
Sponsored content
-

robotstxt: allowed

filter: keep


text:
Bulan di langit moncorong, cahayana nyebrot nojo kana tatangkalan nu tingarulang katebak ku angin peuting, ngagayuh ka subuh.
Di hiji imah leutik, Ambu Jumariah keur paképoh niupan seuneu. Suluhna baseuh hésé ka teurak, hurung sakeudeung pes deui pareum, kalahka haseup baé mani ngelun. Cipanon Ambu Jumariah mani ngucur, paheula-heula jeung késang nu ngagarajag. Bari ungsrak-ingsreuk Ambu Jumariah nyusutan cipanon ku tungtung kabayana nu geus méh leungit warnana.
“Na kamana ari Si Ujang…?” cék pikirna.
“Kacida teuing éta mah budak, mani teu daék pisan mantuan ka indung téh. Sakieu capéna balik nutu, pecat-pecat soré, datang ka imah kudu nyadiakeun dahareun keur buka jeung keur janari. Mana suluh baseuh teu daék hurung. Padahal mah Si Ujang, daék-daék mangalakeun suluh anu rada garing, moal meureun indung téh kasiksa teuing kieu,” pokna ngalengis. Sok loba katugenah puguh keur Ambu Jumariah mah ari nyangharuepan lebaran kawas ayeuna téh. Manéhna ogé hayang némbongkeun kanyaah ka anak kawas batur, tapi naon nu rék dibikeun atuh. Taya pakeunna.
Kulutrak panto muka. Si Ujang nolol tina sela-sela panto. Kakeuheul Ambu Jumariah anu ti tadi geus ngahuyud téh puguh wé rabul ka laluar.
“Ari Ujang ti mana baé? Naha teu nyaah ka indung…?” pokna ngalengis. Si Ujang nu umurna kakara sapuluh taun tur geus lita teu ngarasakeun kanyaah nu jadi bapa, da ti umur tujuh taun ditinggalkeun maot ku bapana, ukur mencrong bari teu ngarti ka indungna.
“Nyaah henteu Ujang ka Ema… heh?”
“Nyaaah… nyah pisan,” témbalna bari angger teu ngarti.
“Naha atuh mani tara daék mantuan ari enya mah nyaah?” cék indungna deui. Si Ujang cicing teu némbalan. Haténa mah hayang nyarita.
“Kudu kumaha atuh némbongkeun kanyaah ka nu jadi indung téh?”
“Ieuh Ujang, kapan Ujang gé nyaho urang mah teu bisa disaruakeun jeung batur, urang mah jelema teu boga. Cacakan… mun Ujang boga kénéh bapa mah moal meureun nepi ka kieu téh…” cék Ambu Jumariah bari ngalimba.
“Ujang, Ujang mah kudu ngarumasakeun, Ujang mah teu sarua jeung Cep Odong, teu sarua jeung Cep Entis…” pokna deui.
“Naon bédana Ujang jeung Cep Odong Ma?” Si Ujang nanya. Indungna anggur ngahuleng neangan pikecapeun.
“Naon bédana jeung Cep Odong jeung Cep Entis, kapan sarua batur ulin.”
Asa aya nu nyelekit kana hulu angen Ambu Jumariah. Rupa-rupa rasa ngagelek minuhan dada.
“Naha atuh aing téh maké ngabanding-banding anak jeung anak batur sagala. Deudeuh teuing Ujang, anaking, hidep can ngarti.” Ambu Jumariah tanggah, nenjokeun haseup anu arula arileu neangan jalan ka luar.
“Lain kitu, ulah katungkulan teuing ku ulin atuh Jang! Bantuan Ema. Mantuan-mantuan ngabaturan atuh ngarah Ema teu keueung teuing.” Ambu Jumariah nyalenggorkeun.
Dikitukeun téh kalahka goledag wé Si Ujang mah sare, ngarengkol siga kuuk dina samak saheulay, dikurubun sarung.
Ambu Jumariah hudangna kabeurangan. Awakna karasa nyareri, sirahna nyanyautan urut kamarina kahujanan. Manéhna maksakeun cengkat, tapi teu kuateun, goledag deui wé ngedeg. Pikiranana teu aya deui iwal ti ka Si Ujang, jimat di dunya hiji-hijina deui, da lanceukna mah maot kaserang kolera. Nu teu weleh jadi pikiranana téh, na sok di mana ulinna ari Su Ujang cenah. tara katenjo ubrang-abring jeugn babaturanana. Ras inget, tinggal dua poé deui kana lebaran téh. Gebeg… mangkaning kakara kabeuli calana wungkul keur Si Ujang téh. Manéhna mereketkeun manéh hudang, hayang buru-buru buburuh sangkan meunang duit keur nambahan meuli baju Si Ujang. Rieut jeung lieur teu dirasa, maksa leumpang muru panto. Tapi teu kuateun. Bru… nambru hareupeun panto.
Keur kitu panto muka.
“Ema…” Si Ujang ngagero. Tuluy muru indungna nu ngajoprak. “Ema… Ema…, ieu ujang,” harewosna.
Ambu Jumariah beunta lalaunan. Nyarita haroshos.
“Ema… gering Ema téh? Geura cageur atuh Ma, Ujang keueung,” Kawas aya hiji kakuatan nu matak nambahan kana tanagana, Ambu Jumariah cengkat, terus diuk nanghunjar.
“Ema… ieu ti juragan Sastra…” Si Ujang ngasongkeun bungkusan. Bari ngadaregdeg Ambu Jumariah muka bungkusan.
Brah… rarasaan dunya asa ngadadak caang narawangan. Biwirna embut ngucapkeun hamdalah.
“Naha Juragan Sastra maké barang bere sagala?” pokna.
“Kapan Ujang unggal poé ogé babantu di bumina? Tembalna. Ambu Jumariah mencrong kana beungeut anakna.
“Bener nya, Ujang…” pokna teu sadar.
“Naon nu teu bener téh Ema?”
“Urang teu beunang ngaborong-borong ka Pangeran…”
“Naha kitu Ema?”
“Hampura Ema, Ujang…” pokna teu kebat kaburu aya ny nyelek kana tikorona. Beas, kueh, baju keur Si Ujang jeung lungsuran keur Ambu Jumariah dibereskeun tina bungkusan. Duitna mah disesepkeun kana kutang.***


text:
Kabupatén Bandung
Kabupatén Bandung (Basa Sunda: ᮊᮘᮥᮕᮒᮦᮔ᮪ ᮘᮔ᮪ᮓᮥᮀ) mangrupa hiji kabupatén di Propinsi Jawa Barat, Indonesia. Ibukotana nyaéta Soréang. Ieu kabupatén wawatesan jeung Kabupatén Sumedang di beulah kalér, Kabupatén Garut di beulah wétan kidul, Kota Bandung di beulah kulon kalér, sarta Kabupatén Bandung Kulon di beulah kulon.
Kabupatén Bandung ngawengku 31 kacamatan, nu kabagi deui kana sababaraha désa jeung kalurahan. Puseur pamaréntahanana di Kacamatan Soréang.
Topografi[édit | édit sumber]
Lolobana wilayah Kabupatén Bandung mangrupa pagunungan. Di antara puncak-puncakna nyaéta: Gunung Patuha (2.334 m), Gunung Malabar (2.321 m), sarta Gunung Papandayan (2.262 m) jeung Gunung Guntur (2.249 m), duanana dina wawates jeung Kabupatén Garut.
Waduk Saguling mangrupa bendungan panggedéna di kabupatén Bandung.
Sajarah Kabupatén Bandung[édit | édit sumber]
Kabupatén Bandung wedal ku ayana Piagem Sultan Agung Mataram, dina ping 9 Muharram taun Alif atawa poé Saptu ping 20 April 1641 Masehi. Bupati munggaranana nyaéta Tumenggung Wiraangunangun (1641-1681 M). Dina bukti sajarah kasebut, ditetepkeun yén 20 April minangka poé jadi Kabupatén Bandung. Kalungguhan bupati saterusna diganti ku Tumenggung Nyili nu mangrupa salah saurang putrana. Nanging Nyili henteu lami nyepeng kalungguhan kasebat margi ngiring Sultan Banten. Kalungguhan bupati saterusna dituluykeun ku Tumenggung Ardikusumah, saurang Dalem Ténjolaya (Timbanganten) dina taun 1681-1704.
Salajengna kalungguhan Bupati Kabupatén Bandung ti R. Ardikusumah disérénkeun ka putrana R. Ardisuta anu diangkat taun 1704 sanggeus Pamaréntah Hindia Walanda ngayakeun pasamoan jeung para bupati sa-Priangan di Cirebon. R. Ardisuta (1704-1747) kakoncara kalawan wasta Tumenggung Anggadiredja I sanggeus wafat anjeunna sering disebut Dalem Gordah. Minangka gagantina diangkat putra pangkolotna Demang Hatapradja anu boga gelar Anggadiredja II (1707-1747).
Dina mangsa Pamaréntahan Anggadiredja III (1763-1794) Kabupatén Bandung dihijikeun jeung Timbanganten, sumawonten dina taun 1786 anjeunna ngasupkeun Batulayang ka jero pamaréntahanana. ogé dina mangsa Pamaréntahan Adipati Wiranatakusumah II (1794-1829) ieu pisan puseur dayeuh Kabupatén Bandung dipindahkeun ti Karapyak (Dayeuhkolot) ka sisi walungan Cikapundung atawa alun-alun Dayeuh Bandung ayeuna. Pindahna puseur dayeuh éta dumasar kana parentah ti Gubernur Jenderal Hindia Belanda Daendels ping 25 Mei 1810,kalawan alesan wewengkon anyar kasebat dipeunteun bade mikeun prospek anu mending ka hal mekar wilayah kasebat.
Sanggeus sirah pamaréntahan dicepeng ku Bupati Wiranatakusumah IV (1846-1874),puseur dayeuh Kabupatén Bandung ngembang pesat sarta anjeunna dipikawanoh minangka bupati anu progresif. manéhna peletak dasar master plan Kabupatén Bandung,anu disebut Negorij Bandoeng. taun1850 anjeunna ngadegkeun pendopo Kabupatén Bandung sarta Masjid Agung. Saterusna anjeunna memprakarsai pangwangunan Sakola Raja (Atikan Guru) sarta ngadegkeun sakola kanggo para menak (Opleiding School Voor Indische Ambtenaaren). Luhur jasa-jasa na dina ngawangun Kabupatén Bandung di saniskanten widang anjeunna meunangkeun pangajen ti Pamaréntah Hindia Belanda mangrupi Bentang Jasa,ku kituna balaréa nelahan na kalawan sebutan Dalem Bentang.
Dina mangsa pamaréntahan R. Adipati Kusumahdilaga,rel sepur mimiti diwangun,benerna ping 17 Mei 1884. Kalawan asupna rel sepur ieu puseur dayeuh Bandung beuki rame. Nunyicingan na sanes ngan pribumi,bangsa Eropa,sarta Cina ogé mimiti cicing di puseur dayeuh,akibat na perekonomian Dayeuh Bandung beuki maju. Sanggeus wafat gagantina diangkat R.A.A. Martanegara,bupati inipun kakoncara minangka perencana dayeuh anu jempolan. Martanegara ogé dianggap sanggem ngusikkeun rahayat na kanggo berpartisipasi aktip dina nata wilayah kumuh barobah kaayaan padumukan anu méré nah. Dina mangsa pamaréntahan R.A.A. Martanegara (1893-1918) ieu atawa benerna dina ping 21 Pebruari 1906,Dayeuh Bandung minangka puseur dayeuh Kabupatén Bandung robih statusna barobah jadi Gementee (Kotamadya).
Periode salajengna Bupati Bandung dijabat ku Aria Wiranatakusumah V (Dalem Haji) anu nyekel kalungguhan salila 2 periode,kahiji taun1912-1931 minangka bupati anu ka-12 sarta saterusna taun1935-1945 minangka bupati anu ka-14. Dina periode taun1931-1935 R.T. Sumadipradja nyekel kalungguhan minangka Bupati ka-13. Selanjutnya bupati ka-15 nyaéta R.T.E. Suriaputra (1945-1947) sarta gagantina nyaéta R.T.M. Wiranatakusumah VI landian Aom Male (1948-1956),saterusna digantian ku R. Apandi Wiriadipura minangka bupati ka-17 anu dijabatnya ngan 1 taun(1956-1957).
Bupati salajengna nyaéta Letkol. R. Memet Ardiwilaga (1960-1967). Salajengna dina mangsa transisi (Orde Lami ka Orde Anyar) dituluykeun ku Kolonel Masturi. Dina mangsa Pupuhu Kolonel R.H. Lily Sumantri kacatet kajadian peryogi yaktos rencana pemindahan puseur dayeuh Kabupatén Bandung anu semula aya di Kotamadya Bandung ka Wilayah Hukum Kabupatén Bandung,yaktos wewengkon Baleendah. Peletakan batu kahijina dina ping 20 April 1974,yaktos dina wanci Dinten Janten Kabupatén Bandung anu ka-333. Rencana pemindahan puseur dayeuh kasebat nerus dugi kalungguhan bupati dicepeng ku Kolonel R. Sani Lupias Abdurachman (1980-1985).
Luhur wiwaha sacara fisik géografis,wewengkon Baleendah henteu matak bisa kanggo dijadikeun minangka puseur dayeuh kabupatén,mangka sabot kalungguhan bupati dicepeng ku Kolonel H.D. Cherman Affendi (1985-1990),puseur dayeuh Kabupatén Bandung pindah ka lokasi anyar yaktos Kacamatan Soréang. di sisi jalan gede Soréang,benerna di Désa Pamekaran ieu pisan diwangun Pusat Pamaréntahan Kabupatén Bandung salega 24 héktar,kalawan mintonkeun arsitektur has gaya Priangan. Pangwangunan perkantoran anu tacan bérés sakumna na dituluykeun ku bupati saterusna yaktos Kolonel H.U. Djatipermana,ku kituna pangwangunan kasebat meryogikeun wanci saprak taun1990 dugi 1992.
Ping 5 Desember 2000,Kolonel H. Obar Sobarna,S.I.P. kapeto ku DPRD Kabupatén Bandung barobah kaayaan Bupati Bandung kalawan direndengan ku Drs. H. Eliyadi Agraraharja minangka Wawakil Bupati. Saprak eta,Soréang leres-leres dikadudukankeun barobah kaayaan pusat pamaréntahan. Dina taun2003 sadaya aparat wewengkon,kajabi Dines Pagawéan Umum,Dines Perhubungan,Dines Kabérésihan,Kantor BLKD,sarta Kantor Diklat,atos resmi berkantor di kompleks perkantoran Kabupatén Bandung. Dina periode pamaréntahan Obar Sobarna,anu kahiji diwangun nyaéta Stadion Olahraga ,nyaéta Stadion Si Jalak Harupat. Stadion ieu mangrupa stadion bertaraf internasional anu barobah kaayaan kareueus balaréa Kabupatén Bandung. sajaba ti eta,dumasar aspirasi balaréa anu diperkuat ku Ulem-Ulem Nomer 22 taun1999,Dayeuh Administratif Cimahi robih status barobah kaayaan kota otonom.
Ping 5 Desember 2005, Obar Sobarna nyekel kalungguhan Bupati Bandung kadua kalina direndengan ku H. Yadi Srimulyadi minangka wawakil bupati, ngaliwatan prosés pamilihan langsung. Dina mangsa pamaréntahan anu kadua ieu, dumasar kana dinamika balaréa sarta dirojong ku kenging panalungtikan sarta pengkajian ti 5 paguron luhur, sacara yuridis terbentuklah Kabupatén Bandung Kulon babarengan kalawan kaluarna Ulem-Ulem Nomer 12 taun2007 ngeunaan Pembentukan Kabupatén Bandung Kulon di Propinsi Jawa Barat. puseur dayeuh Kabupatén Bandung Kulon tempatna Kacamatan Ngamprah). Bupati Bandung Kulon mangsa kalungguhan 2008-2013 nyaéta Abubakar.


text:
Ningbo KangDi hydraulics Co., mangrupakeun joint venture jeung gede euyeub. Pausahaan specializes di sénsitip pabrik mendi pipe-tekanan tinggi nu loba disebarkeun ka domestik sarta ékspor ka Perancis, Italia, Asia Tenggara jeung Hong Kong.
Pausahaan utilizes UNIFLEX sebific saluran mesin burking na thread mesin penyembuhan ti Jerman sarta CNC mesin, multi-sumbu mesin otomatis, lathes turret ogé thread roller dina produksi urang. rentang produk urang kaasup mendi sebific saluran, kartu-panutup tipe mendi pipe baja, baku mendi transisi Amérika-Inggris ogé susunan pinuh gabungan sebific saluran, nu standarisasi ku ISO9001: 2000.
Ningbo Kangdi hidrolik Co., Ltd. téh tepung wates jeung endah Dongqian Lake endah Area, ngawengku hiji wewengkon leuwih ti 6.000 ㎡. Ieu enjoys tetempoan geulis alami, transportasi merenah tur lokasi geografis nguntungkeun, keur 15 kilométer ti Bandara Internasional Ningbo, sarta kurang ti 20 kilométer ti Beilun Port. Éta produsén domestik husus fittings pipe hidrolik kalawan ampir dékade tina pangalaman produksi.
wengkuan operasi parusahaan ngalibatkeun sakabeh wewengkon béda tina sistem hidrolik, nu ngawengku hoses hidrolik, fittings selang, adapters, valves solenoid hidrolik, sarta diimpor bagian segel rupa bahan, tingkat tekanan jeung norma dimensi. Produk anu dipaké dina sistem conveying hidrolik sarta cairan di mesin Metalurgi, minyak bumi, tambang, kimia konstruksi, tatanén, tékstil, pembuluh laut, aerospace, militér, hiburan éléktronik, farmasi, sarta industri pangan.


text:
Ékonométri
Ékonométri sacara literatur hartina 'ukuran ekonomi', mangrupa cabang tina ékonomi nu maké metoda statistik keur diajar sacara empiris téori ékonomi jeung nu pakait. Ekonometri mangrupa kombinasi tina matematika ékonomi, statistik, statistik ékonomi jeung tiori ékonomi.
Ékonométri nyaéta élmu anu ngabahas masalah ukar-ukur kaitan ékonomi. Ku kituna, ékonométri nyaéta élmu anu ngawengku téori ékonomi, matematika, sarta statistika dina sahiji sistem anu buleud, jadi hiji élmu anu mandiri sarta nu béda jeung élmu ékonomi, matematika, atawa statistika. Ékonométri dipaké minangka pakakas analisis ékonomi anu boga tujuan pikeun nguji benerna téorama-téorama téori ékonomi anu mangrupa hubungan antarvariabel ékonomi jeung data émpiris.
Téorama-téorama anu mibanda sipat apriori dina élmu ékonomi dinyatakeun leuwih tiheula dina wangun matematika antukna bisa dipigawé ngujian téorama-téorama kasebut. Wangun matematika téorama ékonomi ieu disebut modél. Jieunan modél ékonométri mangrupa salah sahiji sumbangan ékonométri sagigireun jieunan prédiksi (ramalan atawa forecasting) sarta jieunan sagala rupa kaputusan alternatif anu boga sipat kuantitatif antukna bisa ngagampangkeun para pangambil kaputusan pikeun nangtukeun pilihan.
Salah sahiji bagian pangpentingna dina ékonométri nyaéta analisis régrési. Analisis ieu dipaké pikeun mikanyaho kaitan antara hiji variabel jeung variabel séjénna. Dumasar kana data anu dipaké, ékonométri dibagi jadi tilu analisis, nyaéta analisis dérét waktu (time series), antar-bagian (cross section), sarta analisis data panel. Analisis dérét waktu ngécéskeun ngeunaan laku-lampah hiji variabel dina sawatara waktu nu paturut-turut, béda jeung analisis antar-bagian anu ngécéskeun kaitan antara sawatara wewengkon dina hiji waktu nu tangtu (snapshot). Samentara éta analisis data panel ngagabungkeun data dérét waktu jeung data antar-bagian.
Eusi
Awal mekarna ékonométri[édit | édit sumber]
Padika kuantitatif dina élmu ékonomi sabenerna geus lila dimekarkeun saprak abad ka-18. Vilfredo Pareto (Paris, 15 Juli 1848 -- Jenewa, 19 Agustus 1923) boga sumbangan dina ngécéskeun distribusi panghasilan sarta pilihan individu ngaliwatan pendekatan matematika anu dumasar kana téori ékonomi. Sajaba ti Pareto, Marie-esprit-léon Walras ti Perancis dina abad ka-18 ngamekarkeun téori kasaimbangan umum anu ngécéskeun ngeunaan aliran barang jeung jasa dina perékonomian.
Dina awal taun 1950-an ékonométri dimekarkeun minangka hiji cabang nu misah ti élmu ékonomi. Jan Tinbergen ti Walanda, anu kiwari ngaranna diabadikan minangka salah sahiji institusi akademi di Éropah (Tinbergen Institute), mangrupa salah saurang inohong utama anu ngamekarkeun élmu ieu.
Ékonométri kiwari[édit | édit sumber]
Ayeuna ékonométri geus mekar sakitu gancangna antukna réa jurnal ilmiah anu didédikasikeun pikeun élmu ieu, kawas Econometrica[1], Journal of Econometrics, Journal of Applied Econometrics[2], sarta Journal of the Operational Research[3]. Pamakéan ékonométri geus sakitu jembar ku kituna ampir kabéh jurnal, tésis, disertasi, sarta skripsi dina élmu ékonomi maké ékonométri minangka salah sahiji pakakas anu dipaké. Samentara éta dina praktékna, ékonométri utamana dipaké di bank séntral, ku tim ékonomi pamaréntah pikeun nyieun parencanaan sarta analisis kawijakan ékonomi, sarta ogé ku dunya usaha pikeun ngoptimalkeun unjuk gawé pausahaan. Sajaba dina widang monéter, ékonométri ogé geus réa dipaké di sagala rupa widang ékonomi anu séjén sarta ogé bisnis sarta manajemén, kawas mikroékonomi, marketing, sarta finance.
Di Indonésia, panerapan ékonométri masih kawates sarta mekarna élmu ieu ngan dina lembaga /universitas nu titangtu waé. Dua di antara ti saeutik akademisi dina widang ékonométri di Indonésia nyaéta Profesor Insukindro ti Universitas Gadjah Mada utamana berkah panerapan ékonométri pikeun ékonomi monéter sarta Dr. Ari Kuncoro ti Universitas Indonésia alatan pagawéanana dina widang mikroékonométri.
Inohong-inohong widang ékonométri nu meunangkeun Nobel[édit | édit sumber]
- Jan Tinbergen jeung Ragnar Anton Kittil Frisch meunang Hadiah Nobel Ékonomi taun 1969 (taun kahiji Hadiah Nobel Ékonomi dibikeun) alatan ngamekarkeun sarta nerapkeun modél dinamik pikeun analisis ékonomi.
- Lawrence Robert Klein, profésor ékonomi di University of Pennsylvania, meunang Nobel taun 1980 berkah pagawéanana dina nyieun modél ékonomi ngaliwatan komputer.
- Trygve Magnus Haavelmo dihadiahan dina taun 1989. Sumbangan utamana dina artikel anu ditulis ku manéhna taun 1944 dina jurnal Econometrica anu dijudulan "The Probability Approach to Econometrics".
- Daniel Little Mcfadden sarta James Joseph Heckman babagi pangajén pikeun taun 2000 pikeun pagawéanana dina widang mikroékonométri. Mcfadden ngadegkeun laboratorium ékonométri di University of California, Berkeley, Amérika Sarikat.
- Robert Fry Engle jeung Clive William John Granger dina taun 2003 alatan sumbangan maranéhanana dina ngamekarkeun analisis dérét waktu. Engle jadi panaratas padika autoregressive conditional heteroskedasticity (ARCH) sedengkeun Granger panaratas padika kointegrasi.


text:
Tutuwuhan
- "Plant" ngalih ka dieu. Pikeun kagunaan lian ti "Plant", tingali Plant (disambiguasi)
-
Pikeun kagunaan séjén, tempo Tutuwuhan (disambiguasi).
Dina biologi, tutuwuhan (pepelakan) nujul kana organisme nu kaasup kana Regnum Plantae. Di jerona ngawengku sakabéh tutuwuhan nu berpembuluh, boh nu semu atawa nu sajati (lumut hate, lumut, papakuan jeung tutuwuhan sikian). Dina sababaraha versi taksonomi tutuwuhan, alga hejo ogé diasupkeun kana karajaan (regnum) ieu. Kacatet aya kurang leuwih 300.000 spesies organisme nu kawengku.
Tutuwuhan mangrupa organisme autotrof nu ngamangpaatkeun klorofil minangka komponen pangobah énérgi foton tina cahya panonpoe jadi énérgi kimiawi dina wangun gula. Proses pangalihan ieu katelah fotosintesis. Istilah "asimilasi karbon" dipaké ogé keur proses ieu alatan merlukeun karbon nu beunang tina CO2 bébas ti udara. ku sabab sipatna nu autotrof, tutuwuhan nempatan posisi kahiji dina rante aliran énérgi ngaliwatan organisme hirup (rante kadaharan).


text:
Panganteur
Gunung Gelap téh pernahna di daérah Cisompét. Keur nu kungsi ulin ka daerah pakidulan Pameungpeuk mah geus moal bireuk deui, da kaliwatan pisan. Gunung Gelap téh gunung nu geueum, sapanjang jalan téh rembet ku kakayon nu umurna kolot tur loba kacaritakeun sayangna dedemit jeung begal. Kaayaan geueumanana Gunung Gelap geus kawentar kamamana, tara aya nu wani ngaliwat sosoranganan atawa peuting-peuting. Geugeumanana horeng aya dongéngna, ieu caritana:
Tatar Pakidulan kawentar sayangna para jawara. Kasaktén para jawarana kawenatar kamana-mana, jadi béja sabiwir hiji, élmuna linuhung tur saciduh metu sakecap nyata weruh sadurung winarah téh lain bohong. Karék ngadéngé ngaran jeung ningal dedeganana ogé, geus matak ngaleumpeuhkeun jajaten satruna.
Dina jaman baheula béh ditueun baheula, ti Nagara Pameungpeuk aya hiji jawara nu hayang néangan lawan tandingna pikeun ngasah élmu pangaweruh jampe pamakéna. Unggal lembur diasruk, unggal paguron didatangan. Taya maksud manéhna liat ti hayang panggih jeung lawannu satata nu bisa méré kanyeri kamanéhanana.
Sabada lembur-lembur sakuliah tatar pakidulan diasruk, éta jawara téh anjog ka lembur Cisompét. Saméméhna ngadéngé béja yén cenah di Cisompét éta aya hiji jawara nu geus ngaraja resi. Sabada nepi ka tempat jawara Cisompét, kalawan teu tata teu titi teu basa teu carita manéhna langsung ngumbar panangtangna.
“Naha enya silaing téh hiji jawara kahot di ieu lembur?”
Jawara Cisompét ukur imut bari unggut-unggutan.
“Montong ngaku jawara pakidulan siah mun silaing can nalukeun aing!” kituna téh bari tuluy narajang.
Jawara Cisompét henteu ngalawan, tapi tuluy ngagiwar tina panarajang jawara Pameungpeuk, manéhna tuluy nyingkahan panarajang musuhna nepi ka jauh ti lembur Cisompét, ngahaja ti dituna mah sangkan tarungna henteu di lembur nu baris ngarusak atawa matak ngabarérang ka nu teu tuah teu dosa. Tarungna dibawa ka gunung, nu pernaha rada jauh ti lembur.
Sanggeus nepi ka gunung nu euweuh padumuk mah jawara Cisompét téh henteu nakisan jeung ngagiwaran panajarangna, tapi ngaladénan peureup ku peureupna. Tarungna dua jalma teureuh pakidulan ieu lain tarung biasa, kawantu tarung jawara pinunjul nu kasakténna sakti mandraguna. Silihtakis, silihréngkas, silihtonjokna nepi ka buburicakan lir gelap nu nguwak-ngawik langit jeung bebeledugan nu ngageumpeurkeun urang lembur Cisompét jeung sabudeureun gunung.
Langit ceudeum, nu tarung beuki ragot. Teu lila breg hujan, nu tarung lain beuki capé, tapi kacirina kalah beuki campuh. Hujan beuki ngabgreg gedé, hujan angin dordar gelap, dibarengan dordar jeung buburicakanana dua jawara nu keur ngadu kasaktén.
Buburicakan jeung dordarna nu galungan digunung téh katémbong ku urang lembur mah matak pikaketireun jeung pikasieuneun. Jawara nu galungan nepi ka peuting teu eureun-eureun tarungna, dordar gelapna masih kadéngé nepi ka tengah peuting.
Isuk-isuk ti gunung tempat galungan téh teu kadéngé jeung katingali dordarna gelap. Lembur-lembur sabudeureunana kapireng sepi jempling pikakeueungeun. Urang lembur taya saurang ogé nu wani ngulampreng ka luar, ngahéphép teu empés-empés. Tapi ti éta gunung taya nu mulang hiji-hiji acan, boh jawara Cisompét boh jawara Pameungpeuk. Urang lembur percaya, éta jawara téh nepi ka kiwari masih kénéh sok tarung. Nu matak lamun seug pareng hujan angin dordar gelap urang Cisompét jeung sabudeureun gunung éta dipahing indit atawa ngaliwat ka éta gunung, da cenah dua jawara keur tarung. Nya kulantaran kajadian éta ogé, éta gunung téh nelah jadi Gunung Gelap, nu asalna tina dordarna jeung buricakna gelap ti nu keur tarung ngadu jajaten dua jawara teureuh pakidulan Garut. Ku lantaran jarang kasaba ku jalma ogé, éta gunung jadi sayangna dedemit jeung begal, matak teu anéh mun pareng aya nu ngaliwat kapeutingan di Gunung Gelap kiwari, sok aya kacaritakeunana.***
tos maraot panginten ayeuna mah nya


text:
Maroko
- Pikeun kagunaan séjén tina Maroko, tempo Maroko (disambiguasi).
Maroko (Basa Arab: المغرب al-Maghrib ; basa Berber: ⵍⵎⴰⵖⵔⵉⴱ[7] Lmaɣrib), resmina Karajaan Maroko[8] (Basa Arab: المملكة المغربية al-Mamlaka al-Maghribiyya: pronunciation ; basa Berber: ⵜⴰⴳⵍⴷⵉⵜ ⵏ ⵍⵎⴰⵖⵔⵉⴱ Tagldit n Lmaɣrib), nyaéta hiji nagara nu aya di Afrika Kalér. Nagara ieu miboga populasi nu leuwih ti 32 yuta jiwa sarta aréa 710.850 km², jeung ogé maréntahan wewengkon Sahara Kulon (nu dipaséakeun statusna). Nagara ieu mangrupa bagian ti wewengkon Magribi, sareng Tunisia, Aljazair, Mauritania, jeung Libya, nu boga patalian sajarah, basa, jeung budaya.
Maroko mangrupa hiji monarki konstitusional kalawan parlemén anu dipilih. Raja Maroko miboga kakawasaan éksekutif nu lega, kaasup kamungkinan ngabubarkeun parlemén. Kakawasaan législatif dipiboga ku boh pamaréntah boh parlemén 2 kamarna, Déwan Pawakilan jeung Majelis Déwan. Sang Raja ogé tiasa ngaluarkeun dékrét nu disebut dahir nu miboga kakiatan hukum. Pamilu parlemén dilaksanakeun di Maroko dina 7 Séptémber 2007, jeung diperhatoskeun ku sababaraha panénjo nétral minangka paling bébas jeung adil; sanajan partisipasi ngan 37%, nu pangsaeutikna dina sababaraha dékade. Ibu kotana nyaéta Rabat, jeung kota panggedéna nyaéta Kasablanka; kota gedé lianna contona Marrakésh, Tetouan, Tangier, Salé, Fes, Agadir, Meknes, jeung Oujda.
Kalobaannana urang Maroko nyaturkeun minimalna hiji ti dua Berber jeung Arab Maroko minangka basa indung. Basa-basa éta duanana miboga dialék jeung logat wewengkon.
Eusi
Babagian administratif[édit | édit sumber]
Maroko dibagi kana 16 région,[9] jeung dibagi deui kana (total) 62 préféktur jeung propinsi.[10]
Région[édit | édit sumber]
Minangka bagian ti hukum déséntralisasi/régionalisasi 1997, 16 région nyar dijieun, nyaéta:
- 01. Oued Ed-Dahab-Lagouira
- 02. Laâyoune-Boujdour-Sakia El Hamra
- 03. Guelmim-Es Semara
- 04. Souss-Massa-Draâ
- 05. Gharb-Chrarda-Béni Hssen
- 06. Chaouia-Ouardigha
- 07. Marrakech-Tensift-El Haouz
- 08. Oriental
- 09. Grand Casablanca
- 10. Rabat-Salé-Zemmour-Zaer
- 11. Doukkala-Abda
- 12. Tadla-Azilal
- 13. Meknès-Tafilalet
- 14. Fès-Boulemane
- 15. Taza-Al Hoceima-Taounate
- 16. Tangier-Tétouan
Status Sahara Kulon[édit | édit sumber]
Ku sabab konflik di Sahara Kulon, status wewengkon "Saguia el-Hamra" jeung "Río de Oro" dipaséakeun. Pasarikatan Bangsa-Bangsa nempo Sahara Kulon minangka hiji wewengkon tanpa pamaréntahan sorangan, jeung minangka hiji perkara ti dékolonisasi nu teu réngsé. Pangawasaan Maroko kana wewengkon ieu teu diakuan sacara internasional, pun ogé républik merdika anu diajukeun Polisario, hiji grup Saharawi nu ngalawan panjajahan Spanyol jeung teras pikeun kamerdikaan Sahara Kulon minangka Républik Démokratik Arab Sahrawi (ayeuna markasna di Aljazair). Aya gencatan senjata ti 1991, jeung hiji misi PBB (MINURSO) pikeun ngurus hiji réferéndum sangkan téritori ieu merdika atawa diakuan minangka bagian ti Maroko.
Téritori ieu kalobaannana diparéntah minangka Propinsi Kidul ku Maroko saprak Spanyol ngaleupaskeun wewengkon ieu ka Maroko jeung Mauritania sanggeus Pasatujuan Madrid dina 1975–76. Bagian ti téritori, Zona Bébas, nyaéta hiji aréa nu teu didumukan nu diatur the Front Polisario minangka Républik Démokratik Arab Sahrawi kalawan markasna di Tindouf, Aljazair.
Perang Sahara Kulon[édit | édit sumber]
Perang Sahara Kulon nyaéta konflik senjata antara Front pagerakan kemrdikaan pambarontakan nasional Polisario Sahrawi jeung Maroko sareng Mauritania pikeun kawasa kana urut jajahan Spanyol, Sahara Kulon; lumangsung ti 1976 nepi ka 1991. Perangna ngahasilkeun kaluarna Spanyol dina 1976, kaluarna Mauritania dina 1979, jeung gencatan senjata sareng Maroko. Kalobaannana ti wewengkon tetep dina kadali Maroko.
Lanskap jeung monumén[édit | édit sumber]
Tempo ogé[édit | édit sumber]
Catetan jeung réferénsi[édit | édit sumber]
- ↑ "An Islamic and fully sovereign state whose official language is Tamazight, the Kingdom of Morocco constitutes a part of the Great Maghreb." "Moroccan Constitution". 2011.
- ↑ "BBC News – Morocco's King Mohammed unveils constitutional reforms". 2011-06-18. http://www.bbc.co.uk/news/world-africa-13816974
- ↑ "Ethnic groups". World Factbook. Central Intelligence Agency. Diakses tanggal 2009-10-03.
- ↑ Site institutionnel du Haut-Commissariat au Plan du Royaume du Maroc. Hcp.ma. Retrieved on 2011-07-23.
- ↑ Haut-Commissariat Au Plan (2004). Recensement général de la Population et de l'Habitat 2004. http://www.hcp.ma/Profil.aspx. Diakses pada 2009-08-08.[tumbu nonaktif]
- ↑ a b c d "Morocco". International Monetary Fund. Diakses tanggal 2011-05-06.
- ↑ "Tamazight name according to the Institut Royal de la Culture Amazighe". Ircam.ma. Diakses tanggal 2011-11-04.
- ↑ Conventional long form: Kingdom of Morocco – Conventional short form: Morocco – Local long form: al-Mamlakah al-Maġribiyya – Local short form: al-Maġrib – CIA World Factbook
- ↑ Regions of Morocco, statoids.com
- ↑ Regions of Morocco, statoids.com
Tumbu kaluar[édit | édit sumber]
- Loka resmi pamaréntah Maroko
- Parlemén Maroko
- Layanan Umum
- Éntri Morocco di CIA World Factbook
- Sumber wéb Maroko disadiakeun ku GovPubs dina Perpustakaan di Universtias Colorado–Boulder
- Maroko di Open Directory Project
- Atlas Morocco Wikimedia, ngandung peta ngeunaan Morocco.
-
Tingali ogé Maroko di Wikivoyage
Citakan:Union for the Mediterranean
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Citakan:Community of Democracies
- Articles containing non-English-language text
- Maroko
- Nagara di Afrika
- Wewengkon nu maké basa Arab
- Anggota Liga Arab
- Nagara Laut Tengah
- Nagara nu tepung wates jeung Samudra Atlantik
- Anggota OSI
- Anggota La Francophonie
- Monarki konstitusional
- Monarki ayeuna
- Nagara nu maké basa Perancis
- Nu ngadeg taun 1956
- Anggota Uni Méditérania
- Anggota Pasarikatan Bangsa-Bangsa


text:
Hasil Pencarian
Hasil pencarian untuk kata kunci tatakrama basa (3)
- RAWAYAN JATI SARENG SAD KAMANUSAAN, SUMBER AJEN INAJEN AKHLAK KASUNDAANKonsep Akhlak Sunda anu Islami pikeun Atikan di Institusi Formal, in-Formal, non-Formal
30 Mar 2004 - 2:10 pm
Luyu sareng udagan nu bade dihontal ku ieu "diskusi" nu diayakeun ku Balai Kajian Sejarah dan Nilai Tradisional Bandung, nyaeta "Sebuah Upaya Pewarisan Budi Pekerti kepada Siswa Sekolah" nu diluuhan ku para pangatik widang studi agama, hususna Agama Islam.
- TATAKRAMA BASA SUNDAKu: Drs. H.R. Hidayat Suryalaga
11 Mar 2002 - 3:42 am
Undak-Usuk Basa Sunda anu dina Kongres Basa Sunda taun 1986 di Cipayung Bogor disebut TATAKRAMA BASA SUNDA teh upama dijumlahkeun mah aya dalapan tahapan (ragam). Sanajan Konferensi Kebudayaan Sunda I di Bandung jeung Kongres Basa Sunda VII di Garut ngusulkeun supaya Tatakrama Basa Sunda (UUBS) cukup dua tahap bae nyaeta RAGAM HORMAT jeung RAGAM LOMA, tapi dina hirup kumbuh sapopoe mah masih keneh digarunakeun TILU TAHAP/RAGAM.
- LEMBAGA KEBUDAYAAN UNIVERSITAS PASUNDANDaftar Dokumentasi & Makalah Lembaga Kebudayaan Universitas Pasundan
31 Aug 2001 - 12:00 am
Daftar Dokumentasi & Makalah Lembaga Kebudayaan Universitas Pasundan, dalam bentuk Dokumentasi Audio & Visual, Dokumentasi Audio (Pita Kaset), serta Makalah.


text:
Saturday, May 24, 2014
PAIS LAUK TULANG HIPU ASALNA KARESEP DALEM KANCRA
PAIS LAUK TULANG HIPU ASALNA KARESEP DALEM KANCRA
Kabupaten Cianjur lian ti kasohor ku tauco atawa manisannana kasohor oge dina ngolah laukna saperti pespol gurame, beuleum laukna, kasohor oge ku pais lauk bibitna, utamana pais lauk tulang rangu hartina cucuk tulangna oge moal matak nyocog lamun dikeremus teh. Taya nu apal sacara pasti asal muasal asakan-asakan khas Cianjur eta, ngan sawaktu ngobrol jeung Rd. Teddy Achdiyat (60) salah saurang pangusaha di Cianjur anu paduli kana kalangsungan budaya Cianjur, manehna boga dongeng ngeunaan asal-muasal pais lauk hipu cucukna.
Cek Teddy anu boga teureuh Dalem Muhyidin / Bupati Cianjur Aria Wiratanu Datar ka IV (periode taun 1761-1776) asal muasal sagala asakan eta lauk teh cenah mimitina tina karesep Dalem Kancra Pejabat Bupati Cianjur anu nyangkring gelar Raden Tumenggung Wiranagara (periode taun 1833-1834).
Nurutkeun buku “ Sajarah Cianjur Sareng Raden Aria Wiratanu Dalem Cikundul Cianjur “ karya Bayu Surianingrat ngebrehkeun yen Tumenggung Wiranagara teh putrana Bupati Cianjur Adipati Prawiradireja I anu marentah Cianjur samemehna. Sanggeus marentah ti taun 1813 nepika taun 1833 Adipati Prawiradireja I menta pangsiun ka Walanda, sarta menta sangkan dirina diganti ku Wiranagara anakna. Ngan kusabab Wiranagara kasohor boga talajak resep moro jeung marak lauk, ku Walanda teu diidinan, tapi kusabab Prawiradireja I oge keukeuh pamentana ditedunan. Wiranagara antukna dijadikeun pupuhu Cianjur kalayan catetan Wiranagara ngan diangkat salaku Wakil Bupati ( Wld = waarnement regent) jeung dibere mangsa uji coba dua taun. Saumpama bisa nembongkan talajak hade dina marentah kadaleman Cianjur, Wiranagara bakal tuluy diangkat jadi Bupati, ngan lamun inyana masih keneh bolay kana jabatan wakil bupatina, bakal dipocot.
“ Kumargi resep kana marak lauk kancra, Eyang Tumenggung Wiranagara mangsa jumenengna sok disebut Dalem Kancra. Karesepna kana marak sareng ngecrik teh sanes kanten, dugi ka wewengkon Pakidulan Cianjur oge diaprak ku mantenna, marak lauk kancrana teh di leuwi Cibuni di pakidulan Cianjur “ cek Teddy. “ Lauk kengeng marak sarta ngajaring sareng ngabedahkeun teh teras diolah janten sagala asakan, ngan Dalem Kancra sok omat-omatan sangkan dina maisna lauk teh kedah nepika nyerep sangkan cucukna oge bisa dikeremus. Ku resep-resepna kana olahan lauk, saur dongeng cenah Dalem Kancra mah sok imeut pisan upami nuang lauk teh, teu sidikna dugi ka dicrokcrokan jeung keremus jeung cucuk-cucukna ‘ cek Teddy deui.
Talajak Dalem Kancra anu resep moro jeung ngala lauk teh mawa matak kana tugasna salaku kapala daerah . Tumenggung Wiranagara remen ninggalkeun kawajibanana melaan karesepna dina moro jeung marak lauk, puncak kakesel panjajah Walanda ka Wiranagara sanggeus mangkir tugas sawaktu Cianjur katiba musibah bituna gunung Gede Cianjur anu sakitu rongkahna. Tumeunggung Wiranagara teu aya ditempat tugasna sawaktu gunung Gede bitu taun 1833, inyana kalahkan sukan-sukan marak lauk disejen tempat. Tumenggung Wiranagara ngan sataun nyangkring jabatan wakil Bupati, tuluy digantikeun ku rayina benten ibu nya eta Dalem Kusumahningrat / Dalem Pancaniti anu kasohor nyiptakeun Cianjuran.
Sanggeus palastra Dalem Kancra / Tumenggung Wiranagara dikurebkeun di Kampung Pasar Baru Kelurahan Pamoyanan Cianjur Kab. Cianjur. (Luki Muharam)
Subscribe to: Post Comments (Atom)


text:
Kalolobaan jalma anu ngahaja nyieun blog biasana mah néangan jalan kumaha carana supaya blogna bisa ramé anu ngalongokan. Unggal poé blogna loba anu ngalongokan, anu nalingakeun jeung loba anu macaan katut loba anu méré pairan. Komo deui lamun blogna husus dijieun pikeun bisnis online mah, kacida pisan ngudag kana lobana anu ngalongok. Beuki loba anu ngalongok blogna, tangtuna bakal leuwih gedé kasempetan bisnisna baris maju (payu). Teu anéh lamun loba anu nyieun blog diluyukeun reujeung anu keur ramé ditéangan atawa dipagunemkeun ku masarakat panyungsi mandala maya. Supaya nalika nyungsi internét téh nojo kana blog jieunanana.
Ari pikeun blog Kampung Ciburuan ieu mah henteu (teuing) ngudag kana lobana anu ngalongok. Tujuan awalna lain pikeun dijadikeun tempat bisnis anu merlukeun lobana anu ngalongokan atawa lobana kacatet di lambaran hareup dipanyungsi mandala maya. Blog ieu mah tujuanana condong kana nyatet ngeunaan kasundaan, sanajan eusina henteu diwawatesanan ngeunaan kasundaan wungkul. Arék loba anu ngalongok atawa saeutik, henteu jadi masalah. Blogna ogé da haratis henteu kudu mayar domain katut hosting. Nu penting mah pedalanana dieusi kalawan mayeng.
Sanajan henteu ngudag kana lobana anu ngalongok, ari anu ngalongok mah angger unggal poé ogé aya sanajan ngan saeutikan. Sahanteuna aya anu ngalongok mah meureunan aya anu maca kana eusi/pedalan dina ieu blog sanajan ngan ukur saliwatan ogé. Nyérélékna waktu, mawa parobahan ogé kana jumlah panyungsi mandala maya anu ngalongokan. Sanajan nérékélna henteu sabaraha, beuki dieu beuki ngalobaan anu ngalongokna téh.
Dina lobana anu ngalongok, dina hiji poé mah anu ngalongokna téh lumayan loba. Dina éta poé lobana anu ngalongok eusi ieu blog nepikeun ka sarébu leuwih. Tapi ieu lain lobana jalma anu ngalongok, tapi lobana nempoan eusi. Dina harti saurang jalma anu ngalongok bisa nempo eusi ieu blog sababaraha kali dina éta poé. Poé éta mah kacida bédana reujeung poé-poé séjénna.
Naon atuh koncina?
Dina éta poé téh kabeneran midangkeun tulisan ngeunaan inpo panganyarna ngeunaan Jalan Tol Cisumdawu. Terus éta pedalan téh dibagikeun ngaliwatan média sosial kayaning pésbuk jeung twitter. Loba anu pasanaran sigana mah ngeunaan Jalan Tol téh. Malahan cenah dina éta poé téh jumlah tetempoan dina sajamna nepikeun ka 92 longokan.
Lamun kitu mah, lamun hayang ngalobaan anu ngalongok kana ieu blog, alusna mah eusina ngeunaan Sumedang terus dibagikeun di pésbuk Sumedang.


text:
Keur jaman kiwari nu sagala serba mahal mah puguh we sagala teh kudu dirit-irit, kukituna kadatangan Jang Diding teh malah jadi nambahan pangbeubeurat keur Nyi Ipah.
Dina hiji beurang kurunyung Jang Diding datang datang deui ka imah Nyi Ipah.
Jang Diding :”Kumaha Nyi wartosna…. damang ?” ceuk Jang Diding marahmay
Nyi Ipah :”Sae kang…” bari rada jamotrot
Jang Diding :”Dupi Kang Dadangna damang ? nuju kamana…?”
Nyi Ipah :”Nuju di kebon, nyaeta ayeuna mah Kang Dadang teh rada kaganggu emutanana ayeuna teh…..”. Nyi Ipah ngabohong masang taktik.
Jang Diding :”Na kunaon kitu …?” bari semu heran
Nyi Ipah :”Nya duka kumaha Kang, ayeuna mah unggal aya tamu Kang Dadang teh sok neunggeul tamuna ku halu…”
Ngadenge kalakuan sobatna jadi owah, Jang Didin langsung pamitan….teu lila datang Jang Dadang, salaki Nyi Ipah.
Jang Dadang :”Saha tamu bieu teh Nyi ?”
Nyi Ipah :” Eta….. Kang Diding rek nambut halu ngan ku abdi teu dipasihan…” pokna ngabohong
Jang Dadang :”Naaa atuh halu-halu wae……..kadieukeun urang susulkeun…”
Tuluy Jang Dadang nyusul Jang Diding bari mamawa halu. Teu lila Jang Diding kaciri tereh kasusul.
Atuh Jang Dadang gogorowokan ngageroan Jang Diding bari ngacung-ngacungkeunkeun halu. Puguh we Jang Diding beuki tarik lumpatna pedah nempo Jang Dadang ngudag-ngudag bari ngacungkeun halu.


text:
gambaran
Panongton & Prerequisites
tangtu Outline
Jadwal & waragad
sertipikasi
ArcSight Logger Administrasi sarta Operasi
ArcSight Logger Administrasi sarta Operasi Tangtu nyadiakeun anjeun teh kabutuhan poko tina larutan ArcSight Logger - duanana hadwér katut sofwérna - sakumaha ogé mere Anjeun inpo tentang kumaha carana arsiték leyuran nu lengkep. Tangtu dinten ILT 5 ieu bakal nutupan fitur inti solusi ArcSight Logger ogé fitur leuwih maju. Tangtu ieu, sajaba pangalaman Logger, prepares nuhun ujian sertifikasi Logger.
tujuan
- Ngajelaskeun, aksés, sarta nganggo fitur dasar sarta fungsi ArcSight Logger
- Initialize Logger Perkakas
- Masang sareng ngomean Logger Software formfactor
- Ngajelaskeun sarta ngalaksanakeun pangaturan kawijakan gudang Logger na ingetan mimiti
- Ngajelaskeun tur ngonpigurasikeun alat sumber acara jeung grup alat, panarima acara, Forwarders, sarta maksud
- Nomeran posisi jeung ngonpigurasikeun setelan Network, log kasalahan, aksés rojongan jauh jeung toko trust sertipikat aman
- Ngajelaskeun sarta ngalaksanakeun acara indexing tur nganggo pembina pilarian Logger
- Aksés jeung ngaropea widang teangan kadali set tampilan na kriteria pilarian Konstrain
- Pamakéan nandakeun saringan éféktif
- Ngajalankeun sarta ngawangun laporan
- Nyalin jeung ngaropéa queries laporan na témplat
- Nyalin jeung ngaropéa dashboards laporan sarta elemen dasbor
- Pilarian, tempoan, nyieun, ngedit, ngaktipkeun sarta mareuman realtime sarta ngabejaan dijadwalkeun; ngonpigurasikeun bewara; ngabejaan ékspor pikeun analisis salajengna
- Nyadangkeun tur malikkeun konfigurasi Logger atawa laporan na definisi laporan; ékspor jeung impor Logger Tanda jeung Saringan; meunangkeun kasalahan jeung Inok log
Prerequisites
Janten suksés di Tangtu ieu, anjeun kudu boga:
Réngsé analis HP ArcSight ESM Kaamanan (AESA) Pangaweruh latihan:
- alat fungsi kaamanan umum, kayaning Gajah Mungkur / IPS, Network sarta dumasar-inangna firewalls, jsb
- fungsi alat jaringan umum, kayaning routers, saklar, hubs, jsb
- fungsi TCP / IP, kayaning CIDR blok, subnets, alamat, komunikasi, jeung sajabana
- Windows tugas sistem operasi, kayaning pamasangan, jasa, babagi, navigasi, jsb
- kagiatan serangan mungkin, kayaning neang, lalaki di tengah, sniffing, dos, DDoS, jsb jeung kagiatan abnormal mungkin, kayaning cacing, Trojans, virus, jeung sajabana
- SIEM terminologi, kayaning anceman, kerentanan, resiko, asset, paparan, safeguards, jsb
directives Kaamanan, kayaning karusiahan, Integritas, kasadiaan
Tangtu Outline Lilana: 5 Days
- Bubuka keur Logger
- Masang sareng Initialize Logger Perkakas
- Masang na Initialize Software Logger
- Napigasi Logger
- Konfigurasi Logger
- Konfigurasi Input Logger Acara na Kaluaran
- Setélan sistem Admin
- Ngatur Pamaké sarta Grup
- Pilarian acara
- Pakakas search
- Saringan, ngaheéat maluruh & Tanda dijadwalkeun
- Laporan Logger
Mangga nulis ka kami di info@itstechschool.com & ngahubungan kami di + 91-9870480053 pikeun harga Tangtu & sertifikasi ongkos, jadwal & lokasi
Pikeun inpo leuwih lengkep bageur nawaran reureuh di ngahubungan kami.


text:
Ku : MAMAT SASMITA
Aki Saca keur siduru hareupeun durukan
runtah, di gigir imahna. Haseup ngelun, mulek, rada beueus runtah téh, pédah
kamari soré aya hujan miripis. Aki Saca malikeun durukan, runtah nu béh handap
sina mumbul ka luhur, dikoréh-koréh ku rokrak panjang. Haseup beuki ngelun, teu
genah siduru gé ari loba haseup mah, kalah peurih kana mata.
Aki Saca ninggalkeun durukan nu ngelun,
bus asup ka imah ti panto dapur, teu poho panto ditulakan ti jero. Kitu deui
jandéla nu geus ngablak ti subuh kénéh, ditutupkeun kalawan tarapti. Aki Saca kaluar
imah ti panto hareup, jrut turun ti
golodog, cepet ngétan. Nincak jalan can
diaspal, nincak batu leutik gugurinjalan. Teu rurusuhan, lengkah ancad lalaunan
bari ngararasakeun panon poé haneut moyan.
Nepi ka lembur Sandaan, béh ditueun
kantor kalurahan, méngkol kana gang leutik, muru imahna Aki Wirya.
“Aéh..aéh geuning aya tamu ti jauhna,” cék
Aki Wirya nu ngurunyung ti pipir imah.
Duanana silih rangkul “Hampura kuring
tambélar” haréwos Aki Saca. Duanana namplokeun kasono, pédah geus lila teu
papanggih. Silih tanya anak jeung incu. Aki Wirya téh sobat Aki Saca ti keur
ngora, kawentar alus ngukir pérah jeung sarangka bedog, rajeun sok disebut
maranggi atawa marangguy. Loba kanyahona perkara bedog, malah perkara keris
jeung kujang, sabab mindeng panggih jeung jalma réa nu papada hayang
dipangnyieunkeun pérah jeung sarangka.
Aki Saca muka bungkusan nu ti tadi
dikeukeuweuk “Hayang dibajuann jeung maké pérah” kitu pokna. Dibajuan téh
disarangkaan.
“Uluh bedog pajajaran?” Cek Aki Wirya
bari ngalak ngilik bedog nu taranjang kénéh.
“His lain, ieu mah meunang kuring jeung
incu.”
Aki Wirya neuteup, siga nu teu percaya.
Bedog semu coklat, siga warna taneuh. Wilah bedog udat-udatan, nu kieu mah sok
disebut pamor pecah rambut cék pikir Aki Wirya. Awak bedog rada panjang,
ngalampanyat, huntu bedog atawa
seuseukeutna semu melengkung ka tungtung, malapah gedang.
“Na masih kénéh nyieun bedog?”
“Puguh geus welasan taun teu neupa,
kakara ceg deui aya tilu bulan kaliwat mah dibantuan ku incu awéwé,” tembal Aki
Saca.
“Rék dikumahakeun ieu téh?”
“Hayang diperahan jeung disarangkaan.”
“Lah geus ngadégdég ngarautna gé.”
Aki Saca keukeuh maksa hayang diperahan,
hayang disarangkaan “Keun baé lila gé,” Aki Wirya éléh déét tuluy unggeuk.
Aki Saca dititah milih pérah, nu kumaha
nu rék dipaké kitu deui sarangkana.
“Tah nu ieu wé,” cék Aki Saca
“Euh eluk paku,” témbal Aki Wirya “Hadé
tah milih téh, luyu jeung bedogna.”
“Naha kitu/”
“Kapan eluk paku téh eluk pakujajar,
tangkal paku nu aya di Pajajaran baheula.”
“Aéh baruk, teu nyaho kuring mah.”
“Na
rék dibéré ngaran naon ieu bedog téh?”
“Eu eu
Bedog Ceurik Rahwana.” Témbal Aki Saca bari rada aga eugeu, siga nu
sapokna.
***
“Hayu aki, urang ka Cikidang téa” cék incuna nu geus
ngajengjen di gigireun Aki Saca, bari ngajingjing kantong keresek ,”Ieu beusi
sembranina”, bari ngodok kantong keresek ngaluarkeun urut spéker nu geus ruksak.
“Naha
teu sakola nyai?”
“Pan dinten Minggu ayeuna mah, peré ki,”
Aki saca ukur nyéréngéh ngadéngé kitu mah, abong geus kolot geus poho kana poé,
ari Jumaah mah teu poho pédah sok ngadéngé sora ngaji ti masjid lembur gedé.
Aki
Saca singkil, maké calana komprang nengah bitis, baju kamprét hideung, teu poho
didudukuy cetok.
“Nyai maké dudukuy ieuh, engké beurang
mah panas geura.” Incuna nampanan dudukuy nu disodorkeun ku Aki Saca.
Duaan anteng di Cikidang, lain nyair
ngala lauk atawa ngabedahkeun kokombongan, ieu mah ngala siki beusi. Cikidang
dina mangsa usum halodo, caina macak-macak, loba kikisik garing, di tempat kitu
beusi sembrani digusruk-gusruk, mun ayaan siki beusi sok narapel, siga cucuk
leutik ngarédés napuk dina beusi sembrani.
Tuluy diparol, diwadahan kana kantong keresek, hayang meunang sakantong keresek
gé hésé, lila, kudu leukeun. Resep cenah cék incuna mah, orokaya awakna sok
kukucuprakan dina cai. Ku Aki Saca diantep sakarepna, ku daék ngilu gé geus
atoh aya nu maturan teu karana dititah.
Ngala siki beusi téh pédah teu boga
beusina keur nyieun bedog, aya éta gé beusi pasésaan jaman keur sok neupa, ngan
saeutik, ukur sajeungkal, sigana urut pér
sado atawa urut pér mobil. Moal pimahieun. Kungsi kekeleyengan néangan beusi ka
tatanggana salembur, euweuh nu bogaeun. Béak dijualan ka tukang rongsokan sok
ditukeuran ku cangkir, gelas atawa emuk.
Ari parabot keur manday mah aya kénéh,
sabangsaning palu, paron, kikir, panyapit ngaggunduk di dapur, malah aya kénéh
lambusan tina kulit domba. Sagala rupa parabot mah ngahaja teu dikamamanakeun,
wariskeuneun kitu pikir Aki Saca.
“Nyai hayu urang balik, ieu geus téréh
lohor” Aki Saca ngageroan incuna nu keur anteng ngagusruk-gusruk beusi
sembrani, diajak balik téh incuna teu mungpang, ngiclik nuturkeun bari
ngajingjing kantong keresek.
“Aki, ari ieu siki beusi ti mana, naha
aya di Cikidang?”
“Duka atuh nyai, aki gé teu apal, ti
ditu wé meureun ti gunung kabawa palid. Numatak nyai, sakola teh kudu jucung
ambéh apal sagala rupa.” Incuna teu teterusan nanya, enya ayeuna kakara kelas lima, budak téh
kawilang pinter, aralus peunteun dina rapotna.
“Nyai sigana geus meujeuhna ngala siki
beusi téh, geus cukup keur nyieun bedog mah, kabéhna mun dihijikeun geus aya saémbér
mah.”
“Iraha aki badé neupana?”
“Engké deui wé mun nyai peré sakola,”
tembal Aki Saca, “Isuk mah siki beusi rék dikumbah deui, rék dipiceun leutakna,
rék didaraykeun ambéh garing”
***
Si Nyai luut léét késang, leungeunna
pakupis diperenahkeun dina lambusan, niupan kana piruruhan. Piruruhan dijieun
dina urut hawu, di dapur imahna Aki Saca.
“Sok nyai, lila-lila gé bisa,” cék Aki
Saca, pédah ningali incuna siga nu hésé ngemposkeun lambusan. Aya rasa bungah
tur reueus ningali incuna siga nu keyeng
hayang bisa neupa, padahal pangawakan awéwé, biasana awéwé mah langka
kataji jadi tukang panday. Tapi teu salah cék gerentes haté Aki Saca, lantaran
kungsi ngadéngé jaman baheula ogé aya awéwé nu kawentar jadi panday nu hadé.
Kaciri piruruhan geus ruhay, Aki Saca
ngamimitian rék ngasupkeun beusi nu sajeungkal, dicapit pageuh,
Bismillahirohmannirrohim ucapna lalaunan, mugi salamet saréréa tur alus
hasilna, brus beusi disupkeun kana piruruhan.
“Kadieu nyai ku aki, genténan, itu
elapan heula paron ku lamak baseuh, tong baseuh teuing.” Aki Saca ngagantian
incuna ngalambus, sora lambusan ngadius mayeng, ngempos kana piruruhan.
Aki
Saca dina pikirna uleng kumaha carana nyampurkeun siki beusi, can kungsi neupa
maké siki beusi, teu boga pangalaman. Beusi nu sajeungkal geus beureum semu hurung,
lambusan dilesotkeun, ceg kana cacapit, beusi hurung dicapit pageuh, dibawa
kana paron, dipeupeuh ku palu badag, diomé sangkan semu kewung. Di tengah nu
semu kewung diasupan siki beusi, dipurulukkeun, ngaburicak semu hurung, sigana
kokotor tina siki beusi kaduruk, geus semu leyur tuluy dilipetkeun, kitu jeung
kitu. Incuna agag-agagan siga nu sieun ningali ngaburicakna seuneu dina beusi
beunang meuleum.
Aki Saca ngahégak, palu karasa beurat, enyaan
geus kolot, tanaga geus suda, ari kahayang gedé kénéh, ningali kitu mah incuna
ngawanikeun manéh, “Aki kadieukeun urang cepengan,” incuna neureuweul rék ngarebut cacapit tina leungeun akina.
“Nyai bisa kitu?”
“Tiasa,” tuluy leungeunna tipepereket
nyekel cacapit beusi, panonna semu peureum, Aki Saca kéom ningali kitu mah,
palu diheumbatkeun dicekel ku dua lengeun.. Lila-lila incuna tambah wani nyekel
cacapit, beuki lancar ngabulak balik, geus teu kudu dititah deui.
Salila digawe kitu, kadéngé radio
ngagembrung, itung-itung aya nu maturan, nu dipikaresep ku Aki Saca téh lagu
Ceurik Rahwana dina wanda Cianjuran.
Neupa teu cukup ku sapoé dua poé,
dikeureuyeuh babarengan jeung incuna dina waktu peré sakola. Lain teu hayang
dipigawé ku sorangan, ku Aki Saca, tapi nyaah ku kadaék incuna, ngajaga ulah
nepi ka jaheut haténa, alatan teu diajakan. Pangna hayang neupa deui, sanggeus
welasan taun eureun, lantaran teu boga bedog beunangna. Pédah wé kasebut kungsi
jadi tukang panday, hayang boga akuan, boga bedog nu alus meunang neupa
sorangan. Ulah keuna ku paribasa majar panday mah tara boga bedog. Ari bedog
keur kudak kadék sapopoé mah aya, ngan éta mah bedog beunang batur ti
Galonggong, paméré minantuna.
Sapopoéna, di imahna, Aki Saca sagawé-gawé,
aya ngayuman bilik, aya menerkeun paranjé hayam, sabenerna gawé kitu téh ukur
tamba kesel, da keur hirup sapopoé mah geus tara mikir, cukup dibayuan ku nu
jadi anak. Anakna téh dua, duanana geus kurenan, nu panggedéna lalaki geus mencar,
ngabandar cau di kota, ari nu bungsu, awéwé, boga salaki ka guru SMP di kacamatan.
Imah Aki Saca, paeunteung-eunteung jeung imah anakna nu awéwé.
Mun keur sagawé-gawé, Aki Saca sok bari
ngadéngékeun radio, kitu wé aya ngadéngékeun bag-bagan agama, aya ngadéngékeun
dongéng , ngadéngékeun bobodoran jeung ngadéngékeun lalaguan, karesepna lagu Ceurik
Rahwana atawa Banondari. Mun keur ngadéngékeun lagu Ceurik Rahwana rajeun sok
ngaheruk, asa kasindiran atawa asa maca deui lalakon hirupna.
Hirup mah tara lempeng salawasna, rajeun
aya ngaléokna, inget kénéh dina mangsa tengah tuwuh kungsi kagémbang ku randa donto
urang Bungbulang. Mimiti papanggih waktu keur ngider ngajual bedog jeung
parabot lianna, teu pira randa donto téh rék meuli arit jeung étém, cenah keur
ngilu dibuat. Pokna “Akang, kuring meunang ngiridit?”. Harita Aki Saca teu
langsung ngawalon, lantaran barang téh teu dikiriditkeun, hayang cungcréng
sapada harita. Cék randa donto téh “Ambéh urang mindeng panggih,” Aki Saca teu
wasa nolak, unggeuk. Encan lunas arit
jeung étém, geus gerewel deui hayang badog jeung pacul, kitu jeung kitu wé. Aki Saca éléh ku kelét jeung ku giler. Antukna
kalalanjoan, nepi ka wani ménta céngcéléngan nu pamajikan, Nini Uti, meunag
kental kentél aya puluh taunna ancokeuneun keur umroh. Ngomongna Aki Saca mah
nginjeum keur nambahan modal. Nini Uti teu opénan, tara nanya najan sakecap. Nu karasa ku Aki Saca, pamajikanana teu loba
kahayang, keur pangabutuh sapopoé ngurus budak rék dibéré sabaraha gé ditampa
kalawan bungah, majarkeun rejeki mah rék
gedé rék leutik ulah ditampa ku ngarasula. Keur Aki Saca aya
ngeunahna tara ditanya nanaon téh, aya kereteg haté mah boa-boa sikep kitu téh lain hartina sadrah kana kadar tapi ngalawan ku cara
lemes, kuduna lalaki ge surti. Tah palebah dieu Aki saca ngaleketeyna, komo
sanggeus ditoker ku randa donto pédah tara mawa pamahugi loba.
Béak modal teu karasa, dagang parabot geus teu reugeujeug.
Antukna idek liher deui di imah, sagawé-gawé dilembur sorangan. Rasa hanjakal
sagedé gunung euweuh gunana, kalalanjoan kagémbang ku urang Bungbulang.
Mangtaun-taun
céngcéléngan
Nini Uti teu kagantian, malah lat
poho.
Datang mangsa Nini Uti mulang ka
kalanggengan, Aki Saca kapupul bayu, ngaheruk lir bueuk meunang mabuk, asa
diheulang. Harita pabeubeurang Nini Uti keur ngaréngkol ngeukeupan incuna nu
kakara umur bubulanan, kapanggih sotéh pédah orok ngéar, ceurik teu
eureun-eureun, ari diguyahkeun Nini Uti geus oyag kabéh. Atuh guyur salelembur,
papada nyebut teu nyangka, teu kadéngé
geringna, ngan kalan-kalan sok kadenge rumahuh, sok rajeun ngarasa eungap. Nilik kana umur da can kolot-kolot teuing,
enya sabenerna mah umur Nini Uti leuwih kolot batan Aki Saca, tapi géséhna ngan
ukur tilu taun.
Bérés ngaweredon, nyolatkeun jeung
nguburkeun, Aki Saca muka lomari tempat pakéan Nini Uti. Geus kabiasaan, pakéan
nu geus marhum sok diwariskeun atawa dibikeun utamana ka nu ngaweredon. Dina
handapeun tumpukan baju, kapanggih bungkusan pelastik hideung, dibuka téh
bungkusan baju dina bungkusna aya cap tulisan pakaian wanita untuk umrah lengkap. Meg téh, Aki Saca asa ditonjok
angen, hayangna ceurik lolongséran, suku, leungeun ngeleper, harita ukur ngomong lalaunan “Hampura Uti.”
***
Pasosoré, bada asar, Aki Saca keur
ngalantung di buruan, ngagéndéyéh maké sarung, ka luhurna make baju koko bodas,
dikopéah hideung, ngadagoan wanci magrib. Di jalan kadéngé aya mobil eureun,
teu lila kurunyung Aki Wirya, diiringkeun ku duaan, sigana nu ti dayeuh da béda
dangdananana.
Sanggeus uluk salam, Aki Wirya
ngawanohkeun yén dua tatamu téh hayang panggih jeung Aki Saca, méméh
ngawangkong panjang Aki Wirya ngajak nyalingker heula ka Aki Saca bari ngomong
lalaunan.
“Tong loba carita, teu kudu nyaritakeun
neupa bedog sagala, ieu tamu téh rék ngaduitan bedog nu kamari dipérahan jeung
disarangkaan, sigana duitna pimahieun mun dipaké keur umroh gé.”
Aki Saca ukur ngahuleng, baruk rék
ngaduitan bedog? Mahi keur umroh?
Aki Saca ngajak tamu asup ka tepas.
Tamu tunyu tanya kaayaan lembur. Aki
Saca ngajawab satarabasna, aya walungan Cikidang nu tara saat najan halodo
ngagentak, aya cai séké nu nelah Séké Bentang, aya hunyur di Cijambé nu nelah
Uyut Cijambé, perenahna sisi Cikidang, girangeun lembur.
“Hunyur Uyut Cijambé dugi ka ayeuna gé
aya kénéh, malih mah teu acan kantos kakelem sanaos Cikidang caah ageung.”
Tatamu nu duaan silih rérét “Saurna,
saha nu sumaré di Cijambé téh?”
“Upami saha-sahana mah teu terang,
namina maksad téh, mung saur sepuh baheula, éta téh makam istri, malih katelah Uyut
Nyimas Rambut Panjang, seuweu siwi ti Cirebon, nu ngababakan ieu lembur.”
“Lembur
naon ieu téh?” cék tatamu.
“Katelahna ayeuna mah Sukamahi,
kapungkur mah namina teh Jantaké.”
Sanggeus
ngobrol rada lila, tatamu teh méré kantong pelastik cenah éta téh mahar keur
bedog “Mugi ulah ditampik,” kitu pokna. Aki Saca nampanan, teu dibuka heula,
disimpen wé di tepas imah.
Tamu amitan, cenah rék terus mulang ka dayeuh,
laleumpang muru kana mobilna nu ngabagug di sisi jalan. Aki Wirya mandeurikeun
manéh, bareng leumpang jeung Aki Saca
“Ĕta
téh duit keur ngagantian bedog téa, itung wé ku sorangan kadinyah.”
“Atuh kop nyokot heula keur mayar pérah
jeung sarangkana,” témbal Aki Saca.
“Hih kuring mah enggeus dibéré ti maranéhna
kamari, éta mah keur didinya kabéh.”
“Lain, kuring mah banget teu ngarti,
naha bedog téh nepi ka diregaan kitu?”
“Panjang caritana, engké wé deui, tah
tamu nu rada béséké éta téh jalma nu awas paningal, jalma nu seukeut deuleu.” témbal
Aki Wirya “Naha éta bedog disebut bedog Ceurik Rahwana?” cék Aki Wiya deui.
“Kapan waktu keur neupana bari ngadéngékeun lagu Ceurik Rahwana tina radio,”
jawab Aki Saca. Aki Wirya kéom ngadéngé kitu mah, terus ngilu kana mobil. Aki
Saca teu kaburu tatanya deui, mobil geus ngadius mantén. Aya benerna panday mah
tara boga bedog, kakara gé rék boga akuan geus disamber mantén ku nu séjén,
gerentes Aki Saca.
Aki Saca muka kantong keresek enya wé eusina duit, aya opat gepok, nu tilu
gepok sapuluh jutaan jeung sagepok lima juta. Cukup keur umroh saurangeun.
Aki Saca ngahuleng sajongjongan, pok
ngomong sorangan “Uti ieu duit keur umroh téa.”
Duit ku Aki Saca teu dicocéng sapésér
ge, langsung dibikeun ka incuna keur
nambah-nambah biaya sakola, sakolebatan kagambar kumaha Nini Uti keur
ngeukeupan incuna waktu orok kénéh▄
Margawangi
September 2016
(Dimuat dina koran Tribun Jabar Salasa 27 Sept-Rebo 28 Sept-Kemis 29 Sept 2016)


text:
Ngamutahirkeun exterior nu: Lima tips pikeun ngahias hemat
Nyaéta rohangan exterior Anjeun kasampak bit a luntur? Di dieu nu kumaha pikeun ngapdet nu rohangan exterior tanpa belanja loba duit.
Inspirasi Room Bingah
Exterior rohangan anjeun perlu diropéa? Di dieu aya tips dina decorating ahli urang tentang kumaha carana ngalakukeun update pinuh ku warna tanpa belanja loba duit.
1) gambaran kahiji jadi penting
Freshly dicét panto hareup nu nyirorot bisa ngarobah tampilan imah Anjeun. Warna pangalusna pikeun panto Anjeun pisan gumantung gaya imah anjeun, tapi pituduh a, imah tradisional umumna cocog warna herang kawas warna beunghar beureum atawa biru, sedengkeun imah modern cocog jeung ngarasakeun anu leuwih kontemporer warna cat genteng rumah minimalis, kawas abu haneut, lilak smoky jeung toska.
2) Mimiti jeung hal leutik
Windows, Sills jeung motong Freshly dicét baris nyieun béda badag dina katingal jeung ngarasa rohangan exterior Anjeun. Atawa, lamun boga waktu, naha teu maké cet tester méré pulas anyar dina tutuwuhan potted? Eusian jeung tutuwuhan paporit Anjeun atawa neukteuk ti kebon Anjeun.
3) Jieun ngagunakeun warna basajan
Skéma dua atawa tilu warna bakal mantuan Anjeun méré katingal anyar tanpa néangan overdone. skéma warna monochrome basajan nyaéta jalan gede nambahkeun gambaran dramatis tanpa belanja loba waragad – jeung ngajadikeun eta gampang pikeun nambahkeun warna aksés jeung asesoris.
4) Paké accents warni
Tambah gambaran kandel jeung parabotan lemes jeung warna kandel jeung motif modern saperti stripes jeung kembang. warna cat genteng rumah minimalis Juru wewengkon exterior Anjeun oge bisa jadi caang jeung Santika tina warna. Naha teu coba pikeun nyimpen cushions jok asesoris exterior jeung cahaya warna jeung belang basisir payung?
5) Jaga naon geus Anjeun gaduh
Exterior cet waterproof nice, saperti Dulux, bakal nguatkeun kai ti efek tina angin, panonpoe, hujan jeung salju komo bisa mantuan beusi jeung logam jadi leuwih tahan ka keyeng jeung korosi. Ku ngamutahirkeun pager jeung parabot nu Anjeun pake hiji jaket anyar cet unggal 2-3 taun, Anjeun nulungan pikeun nguatkeun kai, kukituna ngurangan kamungkinan kayu nu perlu diganti. Jeung, salaku bonus, Anjeun bakal sok boga exterior warni.


text:
Bank Mandiri ngayakeun pasanggiri nyieun tulisan dina blog anu dingaranan Mandiri Blog Contest. Ieu kagiatan téh miboga maksud pikeun ngawanohkeun produk-produk anu dijual ku Bank Mandiri, kalawan temana “Apapun keinginan Anda, Bank Mandiri Saja”. Pikeun saha waé anu mikaresep kana tutulisan dina blog bisa ngiluan kana ieu pasanggiri asal miboga kamotékaran dina nyieun tulisanana. Tina sakabéh pamilon anu ngiluan bakal dicokot tilu urang pinunjul pikeun dilélér hadiah anu jumlahna 17,5 juta.
Ari sarat-sarat ngiluan kana ieu pasanggiri téh nyaéta diantarana waé:
- Tulisanana maké Bahasa Indonesia anu bener.
- Tulisanana sahanteuna dieusi ku 500 kecap.
- Tulisan kudu beunang sorangan lain meunang niron tinu séjén jeung tacan pernah dipedalkeun.
- Tulisan katut blog anu dipakéna teu meunang ngarempak kana aturan atawa hukum.
- Teu meunang nawarkeun produk ti pausahaan séjén salian produk ti Bank Mandiri.
- Judulna bebas asal loyog reujeung téma anu diancokeun.
- Kudu nyebutkeun kecap konci “Bank Mandiri” anu numbu kana loka Bank Mandiri, dibarengan ogé ku banner mandiri blog contest dina sidebar blog.
- Pikeun sarat jeung aturan anu salengkepna bisa dilongok di loka Blog Kontes Mandiri.
Pamilon anu hayang ngiluan kana ieu pasanggiri kudu daptar di loka Blog Kontes Mandiri. Salian ti éta ogé tulisan anu dipedalkeun kudu disebarkeun ngaliwatan media patali marga saperti pésbuk, twitter, jeung nu séjénna. Waktu daptarna dimimitian ping 10 Désémber 2012 nepikeun ka ping 11 Pébruari 2013. Wawaran pikeun ngabéjakeun saha anu jadi jawarana diwawarkeun ping 25 Pébruari 2013. Pinunjul bakal ditalék ngaliwatan sérélék jeung telepon.
Hadiah anu disadiakeun nyaéta mangrupa Tabungan Mandiri anu gedéna 10 juta pikeun jawara kahiji, 5 juta pikeun jawara kadua jeung 2,5 juta pikeun jawara katiluna.